open-index/open-wikipedia-markdown huggingface dataset:
ಅಮೇರ್

, c. ೧೮೫೮ರ ಚಿತ್ರ]]
**ಅಮೇರ್** ಅಥವಾ ಅಂಬೇರ್ ರಾಜಸ್ಥಾನ ರಾಜ್ಯದಲ್ಲಿರುವ ಒಂದು ನಗರವಾಗಿತ್ತು. ಈಗ ಇದು ಜೈಪುರ ನಗರದೊಂದಿಗೆ ವಿಲೀನವಾಗಿದೆ.ಸುತ್ತಲೂ ಬಂಡೆಕಲ್ಲುಗಳ ಬೆಟ್ಟ, ನಡುವಿನಲ್ಲಿ ಸರೋವರದಿಂದ ಕೂಡಿದ ಈ ಸ್ಥಳವು ಅತ್ಯಂತ ಸುಂದರವಾಗಿದೆ.ಇಲ್ಲಿರುವ ಅರಮನೆಗಳು ರಜಪೂತ ವಾಸ್ತುಶಿಲ್ಪದ ಉತ್ತಮ ಉದಾಹರಣೆಗಳಾಗಿವೆ. ಕ್ರಿ.ಶ.೯೫೪ ರ ಸುಮಾರಿನ ಶಾಸನಗಳು ಈ ನಗರದ ಅಂದಿನ ಅಸ್ತಿತ್ವವನ್ನು ಸಾಬೀತು ಪಡಿಸುತ್ತವೆ. ಹನ್ನರಡನೆಯ ಶತಮಾನದಲ್ಲಿ ಕಛ್ವಾ ರಜಪೂತರು ಈ ನಗರವನ್ನು ವಶಪಡಿಸಿಕೊಂಡು ಅದನ್ನು ತಮ್ಮ ರಾಜಧಾನಿಯನ್ನಾಗಿ ಮಾಡಿದರು.ಇಲ್ಲಿರುವ ಅರಮನೆಯನ್ನು ೧೬೦೦ರ ಸುಮಾರಿಗೆ ಒಂದನೆಯ ರಾಜಾ ಮಾನ್ ಸಿಂಗ್ ನಿರ್ಮಿಸಲು ಪ್ರಾರಂಭಿಸಿದನು.ಈ ಕಟ್ಟಡ ಸುಮಾರು ೨೦೦ ವರ್ಷಗಳಷ್ಟು ದೀರ್ಘಕಾಲ ಕಟ್ಟಲ್ಪಟ್ಟು ಹದಿನೆಂಟನೆಯ ಶತಮಾನದಲ್ಲಿ ಸವಾಯ್ ಜೈ ಸಿಂಗ್ ನ ಕಾಲದಲ್ಲಿ ಸಂಪೂರ್ಣವಾಯಿತು. ಪಕ್ಕದಲ್ಲಿರುವ ಸರೋವರದಲ್ಲಿ ಕಾಣುವ ಈ ಅರಮನೆಯ ಪ್ರತಿಬಿಂಬ ಮತ್ತು ದೃಶ್ಯ ವರ್ಣನಾತೀತವಾಗಿದೆ.

ವರ್ಗ:ರಾಜಸ್ಥಾನ
ವರ್ಗ:ಭಾರತದ ಪ್ರವಾಸಿ ತಾಣಗಳು
ವರ್ಗ:ಭಾರತದ ಪ್ರಾಚೀನ ನಗರಗಳು
ವರ್ಗ:ರಾಜಸ್ಥಾನದ ನಗರಗಳು
ಸೋನಿ

thumb|ಸೋನಿಯ ಲಾಂಛನ
**ಸೋನಿ** ಎಂದು ಸಾಮಾನ್ಯವಾಗಿ ನಿರ್ದೇಶಿಸಲಾದ, **ಸೋನಿ ನಿಗಮ**ವು ಕೋನಾನ್ ಮಿನಾಟೊ, ಟೋಕ್ಯೊ, ಜಪಾನ್‍ನಲ್ಲಿ ಪ್ರಧಾನ ಕಛೇರಿಯನ್ನು ಹೊಂದಿರುವ ಜಪಾನ್‍ನ ಒಂದು ಬಹುರಾಷ್ಟ್ರೀಯ ಸಂಘಟಿತ ವ್ಯಾಪಾರಿ ಸಂಸ್ಥೆ. ಅದರ ವಿವಿಧ ವ್ಯವಹಾರ ವಿದ್ಯುನ್ಮಾನ, ಗೇಮ್, ಮನೋರಂಜನೆ ಮತ್ತು ಹಣಕಾಸು ಸೇವಾ ವಲಯಗಳಲ್ಲಿ ಪ್ರಾಥಮಿಕವಾಗಿ ಕೇಂದ್ರೀಕೃತವಾಗಿದೆ. ಕಂಪನಿಯು ಗ್ರಾಹಕ ಮತ್ತು ವೃತ್ತಿಪರ ಮಾರುಕಟ್ಟೆಗಳಿಗೆ ವಿದ್ಯುನ್ಮಾನ ಉತ್ಪನ್ನಗಳ ಪ್ರಮುಖ ಉತ್ಪಾದಕರ ಪೈಕಿ ಒಂದು.

ಸೋನಿಯು ಮಹಾಯುದ್ಧದ ಹಿನ್ನೆಲೆಯಲ್ಲಿ ಪ್ರಾರಂಭವಾಯಿತು. ೧೯೪೬ ರಲ್ಲಿ, ಮಸರು ಇಬುಕ ಎಂಬುವರು ಟೋಕಿಯೋದಲ್ಲಿ ಸರಕಿನ ಮಳಿಗೆಯ ಕಟ್ಟಡದಲ್ಲಿ ಒಂದು ಎಲೆಕ್ಟ್ರಾನಿಕ್ಸ್ ಅಂಗಡಿ ಆರಂಭಿಸಿದರು. ಕಂಪನಿ ಬಂಡವಾಳ ಮತ್ತು ಎಂಟು ನೌಕರರು ಒಟ್ಟು $ ೫೩೦ ಹೊಂದಿತ್ತು. ನಂತರದ ವರ್ಷದಲ್ಲಿ ತನ್ನ ಸಹೋದ್ಯೋಗಿ, ಆಖಿಯೊ ಮೊರಿಟಾ ಸೇರಿಕೊಂಡರು, ಮತ್ತು ಅವರು ಟೋಕಿಯೋ ತ್ಸುಶಿನ್ ಕೋಗ್ಯೋ ಎಂಬ ಸಂಸ್ಥೆಯನ್ನು ಸ್ಥಾಪಿಸಿದರು.

ವರ್ಗ:ಕಂಪನಿಗಳು
ಅಂಬೋಲಿ

**ಅಂಬೋಲಿ** ಇದು ಮಹಾರಾಷ್ಟ್ರ ರಾಜ್ಯದ ಸಿಂಧುದುರ್ಗ ಜಿಲ್ಲೆ ಯಲ್ಲಿರುವ ಒಂದು ಪ್ರಸಿದ್ಧ ಗಿರಿಧಾಮ. ಇದು ಕರ್ನಾಟಕದ  ಬೆಳಗಾವಿ ನಗರದಿಂದ ಸುಮಾರು ೭೦ ಕಿ.ಮಿ. ದೂರದಲ್ಲಿದೆ. ಪಶ್ಚಿಮಘಟ್ಟ ದಲ್ಲಿರುವ ಈ ಸ್ಥಳವು ಹಲವಾರು ಪ್ರಭೇದಗಳ ಸಸ್ಯ ಸಂಕುಲವನ್ನು ಹೊಂದಿದೆ. ಅತ್ಯಂತ ಅಹ್ಲಾದಕರವಾದ ವಾತಾವರಣ ಇದನ್ನು ಒಂದು ಗಿರಿಧಾಮವನ್ನ್ನಾಗಿ ಮಾಡಿದೆ. 

### ಛಾಯಾಂಕಣ

Image:Amboli1.jpg|ಹಿರಣ್ಯಕೇಶಿ ದೇವಾಲಯ
Image:Amboli2.jpg|ಅಂಬೋಲಿ ಜಲಪಾತ
Image:Amboli3.jpg|
Image:Amboli4.jpg|
Image:Amboli5.jpg|
Image:Heliconia flower in front of juvenile coconut palm (Amboli jungle).jpg|Shot in the Amboli Jungle

### ಇಲ್ಲಿರುವ ಪ್ರಮುಖ ಪ್ರವಾಸಿ ತಾಣಗಳು
ಅಂಬೋಲಿ ಜಲಪಾತ

ನಂಗತ್ರಾಸ್ ಜಲಪಾತ

ಕವಳೆಸೇಟ್ ಪಾಯಿಂಟ್

ಹಿರಣ್ಯಕೇಶಿ ದೇವಾಲಯ

ಸ್ವಯಂಭೂ ಗಣಪತಿ ದೇವಾಲಯ

ಮಹಾದೇವಗಢ ಪಾಯಿಂಟ್

ಸನ್ ಸೆಟ್ ಪಾಯಿಂಟ್

 
ವರ್ಗ:ಭಾರತದ ಗಿರಿಧಾಮಗಳು
ವರ್ಗ:ಮಹಾರಾಷ್ಟ್ರ
ವರ್ಗ:ಮಹಾರಾಷ್ಟ್ರದ ಪಟ್ಟಣಗಳು
ಆಂಬೂರು

**ಅಂಬೂರು** ಇದು ತಮಿಳುನಾಡು ರಾಜ್ಯದ ವೆಲ್ಲೂರು ಜಿಲ್ಲೆಯಲ್ಲಿರುವ ಒಂದು ಪಟ್ಟಣ.ಪಾಲಾರ್ ನದಿಯ ದಡದಲ್ಲಿರುವ ಈ ಊರು ಬೆಂಗಳೂರು ಚೆನ್ನೈಹೆದ್ದಾರಿಯಲ್ಲಿದೆ.
### ಇತಿಹಾಸ
ಐತಿಹಾಸಿಕವಾಗಿ ಈ ಊರು ಪ್ರಾಮುಖ್ಯತೆಯನ್ನು ಹೊಂದಿದೆ.೧೫ ಮತ್ತು ೧೬ನೆಯ ಶತಮಾನದಲ್ಲಿ ಈ ಪ್ರದೇಶ ವಿಜಯನಗರ ಅರಸ ಅಧೀನದಲ್ಲಿತ್ತು.ಕ್ರಿ.ಶ.೧೬೮೭ರಲ್ಲಿ ಈ ಊರು ಕರ್ನಾಟಕದ ನವಾಬರ ಆಳ್ವಿಕೆಗೆ ಒಳಪಟ್ಟಿತು.೧೭೪೦ರಲ್ಲಿ ಮರಾಠರಿಗೆ ಮತ್ತು ಕರ್ನಾಟಕದ ನವಾಬರಿಗೆ ಇಲ್ಲಿ ಯುದ್ಧ ನಡೆದು, ಮರಾಠರು ವಿಜಯಿಗಳಾದರು. ಅಗಸ್ಟ್, ೧೭೪೯ರಂದು ಎರಡನೆಯ ಕರ್ನಾಟಕ ಯುದ್ಧವೆಂದು ಪ್ರಸಿದ್ಧವಾದ ಕದನದಲ್ಲಿ ಇಂಗ್ಲೀಷರ ಮತ್ತು ಫ್ರೆಂಚರ ಮಧ್ಯಪ್ರವೇಶದಿಂದ ಇಡೀ ದಕ್ಷಿಣ ಭಾರತದಲ್ಲಿ ಮೊಗಲರ ಪ್ರಭಾವ ಕುಗ್ಗಿ ಯುರೋಪಿಯನರ ಪ್ರಭಾವ ಹೆಚ್ಚಾಯಿತು.೧೭೬೭ರಲ್ಲಿ ಮೈಸೂರುಮತ್ತು ಹೈದರಾಬಾದ್‍ನ ಸಂಯುಕ್ತ ಪಡೆಗಳು ಹೈದರಾಲಿಯ ನೇತೃತ್ವದಲ್ಲಿ ಈ ಪಟ್ಟಣವನ್ನು ಮುತ್ತಿದವು. ಆದರೆ ಸಣ್ನ ಪ್ರಮಾಣದಲ್ಲಿದ್ದ ಬ್ರಿಟಿಷರ ಪಡೆ ಸ್ಥಳೀಯರ ನೇತೃತ್ವದಲ್ಲಿ ಹೈದರಾಲಿಯನ್ನು ಹಿಮ್ಮೆಟ್ಟಿಸಿದವು. ಇದರಿಂದ ಮುಂದೆ ಈ ಪಟ್ಟಣವು ಬ್ರಿಟಿಷರ ಸ್ವಾಧೀನದಲ್ಲೇ ಉಳಿಯಿತು.
### ಜನಸಂಖ್ಯೆ
೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೯೯,೬೨೪. ಇದರಲ್ಲಿ ೪೯,೩೦೩ ಪುರುಷರು ಮತ್ತು ೫೦.೩೨೧ ಮಹಿಳೆಯರು.
### ವ್ಯಾಪಾರ
ಇದು ಬೆಂಗಳೂರು ಮತ್ತು ಚೆನ್ನೈನಿಂದ ಸಮಾನ ದೂರದಲ್ಲಿ (೧೮೦ ಕಿ.ಮೀ) ಇರುವುದರಿಂದ ಉತ್ತಮ ವ್ಯವಹಾರ ಕೇಂದ್ರವಾಗಿ ಅಭಿವೃದ್ಧಿ ಹೊಂದುತ್ತಿದೆ. ಇಲ್ಲಿ ಚರ್ಮೋದ್ಯಮ ಉತ್ತಮವಾಗಿ ಬೆಳೆದಿದೆ.

ವರ್ಗ:ತಮಿಳುನಾಡಿನ ನಗರಗಳು
ವರ್ಗ:ತಮಿಳುನಾಡು
ವರ್ಗ:ಭಾರತದ ಇತಿಹಾಸ
ಅಮೋದ್

**ಅಮೋದ್** ಇದು ಗುಜರಾತ್ ರಾಜ್ಯದ ಭರೂಚ್ ಜಿಲ್ಲೆಯ ಒಂದು ತಾಲೂಕು ಕೇಂದ್ರ.ಇಲ್ಲಿಯ ಜನಸಂಖ್ಯೆ ೨೦೧೧ರ ಜನಗಣತಿಯಂತೆ ೧೫,೫೨೭ ಇದರಲ್ಲಿ ಪುರುಷರು ೭,೯೭೨ ಮತ್ತು ಮಹಿಳೆಯರು ೭,೫೫೫.

ವರ್ಗ:ಗುಜರಾತ್
ಕೃಷ್ಣರಾಜ ಪೇಟೆ ತಾಲ್ಲೂಕಿನ ಪ್ರಮುಖ ಗ್ರಾಮಗಳು

## ಹೋಬಳಿ ಕೇಂದ್ರಗಳು
*ಅಕ್ಕಿಹೆಬ್ಬಾಳು
* ಬೂಕನಕೆರೆ
*ಕಿಕ್ಕೇರಿ
*ಸಂತೇಬಾಚಹಳ್ಳಿ,
*ಶೀಳನೆರೆ
## ಗ್ರಾಮಗಳು
ತೆಂಡೇಕೆರೆ, ಅಗ್ರಹಾರ ಬಾಚಹಳ್ಳಿ, ಬಿ.ಬಾಚಹಳ್ಳಿ, ಬಂಡಿಹೊಳೆ, ಚಟ್ಟಂಗೆರೆ, ಚನ್ನಾಪುರ, ಹರಳಹಳ್ಳಿ, ಹರಿಹರಪುರ, ಜಾಗಿನಕೆರೆ, ಕೈಗೋನಹಳ್ಳಿ, ಮಡುವಿನಕೋಡಿ, ರಾಯಸಮುದ್ರ, ಸಾರಂಗಿ, ಸಿಂಧಘಟ್ಟ,ಸೊಳ್ಳೆಪುರ, ವಿಠಲಪುರ,ಸೋಮನಹಳ್ಳಿ, ಫುರ, ಅ೦ಬಿಗರಹಳ್ಳಿ,ಸ೦ಗಪುರ. Kotahalli

ವರ್ಗ:ಮಂಡ್ಯ ಜಿಲ್ಲೆ
ಅಮ್ರಬಾದ್

**ಅಮ್ರಬಾದ್** ಇದು ಆಂಧ್ರ ಪ್ರದೇಶ ರಾಜ್ಯದ ಮೆಹಬೂಬ್ ನಗರ ಜಿಲ್ಲೆ ಯ ಒಂದು ಮಂಡಲ. ಇದು ಹೆಚ್ಚಾಗಿ ಗುಡ್ಡಗಾಡು ಜನರು ವಾಸಿಸುತ್ತಿರುವ ಪ್ರದೇಶವಾಗಿದೆ.
೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೧೨,೮೩೦ ಆಗಿದ್ದು, ಇದರಲ್ಲಿ ೬೬೦೧ ಪುರುಷರು ಮತ್ತು ೬,೨೨೯ ಮಹಿಳೆಯರು.

ವರ್ಗ:ಆಂಧ್ರ ಪ್ರದೇಶ
ರಾಮ ರಾಘೋಬ ರಾಣೆ

**ಮೇಜರ್ ರಾಮ ರಾಘೋಬ ರಾಣೆ** (ಜೂನ್ ೨೬, ೧೯೧೮ - ಜುಲೈ ೧೦, ೧೯೯೪)  **ಪರಮವೀರ ಚಕ್ರ** ಸಂಮಾನಿತ ಯೋಧರೆಂದು ದೇಶದಲ್ಲಿ ಗೌರವಾನ್ವಿತರಾಗಿದ್ದಾರೆ.

## ಜೀವನ
ರಾಮ ರಾಘೋಬ ರಾಣೆ ಜನಿಸಿದ್ದು ಕರ್ನಾಟಕದ ಕಾರವಾರ ಜಿಲ್ಲೆಯ ಚೆಂಡಿಯಾ ಎಂಬಲ್ಲಿ ಜೂನ್  ೨೬,  ೧೯೧೮ರಂದು.  ಅವರು ಕೊಂಕಣದ ಮರಾಠಾ ಕ್ಷತ್ರೀಯ ಸಮಾಜಕ್ಕೆ ಸೇರಿದವರು.  ಅವರು ಸಾಮಾನ್ಯ ಸೈನಿಕನಾಗಿ ಸೇನೆ ಸೇರಿದರು.  ಸೇನೆಯಲ್ಲಿ ಜಾಣರಿಗೆ ಸಾಹಸಿಗಳಿಗೆ ಇರುವ ಸದಾವಕಾಶಗಳನ್ನು ಬಳಸಿಕೊಂಡು ಸೇನೆಯಲ್ಲಿ ಅಧಿಕಾರಿಯಾದರು.  ಕಾಪ್ಸ್ ಆಫ್ ಇಂಜಿನಿಯರ್ಸ್ನಲ್ಲಿ ಡಿಸೆಂಬರ್  ೧೫, ೧೯೪೭ರಂದು ರಾಮ ರಾಘೋಬ ರಾಣೆ ಕಮಿಶನ್ಸ್ ಅಧಿಕಾರಿಯಾದರು.

## ವೀರ ಯೋಧ
೧೯೪೭ರ ದೇಶ ವಿಭಜನೆಯ ಕಾಲದಲಿ ಪಾಕಿಸ್ತಾನ ಆಕ್ರಮಿಸಿಕೊಂಡ ಕೆಲವು ಭಾಗಗಳನ್ನು ಮರಳಿ ಪಡೆಯಲು ಭಾರತೀಯ ಸೇನೆ ನೌಕೇರಾದಿಂದ ರಾಜೋರಿಯತ್ತ ಮುನ್ನುಗ್ಗಿತು.  ೮ ಎಪ್ರಿಲ್  ೧೯೪೮ರಂದು ಸೆಕೆಂಡ್ ಲೆಫ್ಟಿನೆಂಟ್ ರಾಮ ರಾಘೋಬ ರಾಣೆ (ಬಾಂಬೆ ಇಂಜಿನಿಯರ್ಸ್ ಗ್ರೂಪ್)ಗೆ ಸಾಶೇಖಾ ಹಾಗೂ ರಾಜೋರಿ ಮಾರ್ಗದಲ್ಲಿ ಶತ್ರು ಸೇನೆ ಹುಗಿದಿಟ್ಟ ಸ್ಪೋಟಕಗಳನ್ನು ತೆರವುಗೊಳಿಸುವ ಕಾರ್ಯ ನೀಡಲಾಯಿತು.  ಕಾರ್ಯಾಚರಣೆ ಪ್ರದೇಶ ಗುಡ್ಡಗಾಡಿನ ದುರ್ಗಮ ಪ್ರವೇಶವಾಗಿತ್ತು.  ಶತ್ರು ಗುಂಡಿನ ಮಳೆಗರೆಯುತ್ತಿದ್ದ.  ೪ನೇ ಡೊಗ್ರಾದ ಒಂದು ಭಾಗವಾಗಿದ್ದ ರಾಣೆಯವರ ೩೭ನೇ ಕಂಪನಿಯ ಒಂದು ತುಕಡಿ ಹುಗಿದಿಟ್ಟ ಸ್ಪೋಟಕಗಳನ್ನು ಸುರಕ್ಷಿತವಾಗಿ ತೆರವುಗೊಳಿಸುವ ಕಾರ್ಯಾಚರಣೆ ಆರಂಭಿಸಿತು.  ತುಕಡಿಯ ಇಬ್ಬರು ಸೈನಿಕರು ಶತ್ರುದಾಳಿಗೆ ವೀರಮರಣವನ್ನಪ್ಪಿದರು.  ಸ್ವತಃ ರಾಣೆ ಗಾಯಗೊಂಡರು.  ಆದರೂ ಎದೆಗುಂದದೆ ಶತ್ರುಗಳ ದಾಳಿಯ ಮಧ್ಯೆಯೇ ಹುಗಿದಿಟ್ಟ ಸ್ಪೋಟಕಗಳನ್ನು ತೆರವುಗೊಳಿಸುವ ಕಾರ್ಯಾಚರಣೆಯನ್ನು ಸತತ ಮೂರು ದಿನಗಳ ಕಾಲ ಮುಂದುವರೆಸಿದರು.  

## ಪರಮವೀರಚಕ್ರ
ಕರ್ತವ್ಯದ ಕರೆಯನ್ನು ಮೀರಿ, ಜೀವದ ಹಂಗುತೊರೆದು ಅಪ್ರತಿಮ ಸಾಹಸ ಹಾಗೂ ಶೌರ್ಯದಿಂದ ತಮ್ಮ ತುಕಡಿಯನ್ನು ಹುರಿದುಂಬಿಸಿ ೪ನೇ ಡೊಗ್ರಾ ವೇಗವಾಗಿ ಮುನ್ನುಗ್ಗುವಂತೆ ಮಾಡಿದ ಸೆಕೆಂಡ್ ಲೆಫ್ಟಿನೆಂಟ್ ರಾಮ ರಾಘೋಬ ರಾಣೆ ಅವರಿಗೆ ದೇಶದ ಅತ್ಯುನ್ನತ ಯುದ್ಧಕಾಲದ ಶೌರ್ಯ ಪ್ರಶಸ್ತಿ ‘ಪರಮವೀರ ಚಕ್ರ’ ಪದಕವನ್ನು ನೀಡಲಾಯಿತು.

## ನಿವೃತ್ತಿ
ರಾಣೆಯವರು ೧೯೬೮ರ ವರೆವಿಗೂ ರಾಣೆ ಸೇನೆಯ ಸೇವೆಯಲ್ಲಿದ್ದು ಮೇಜರ್ ಆಗಿ ನಿವೃತ್ತಿ ಹೊಂದಿದರು.  ‘ಪರಮವೀರ ಚಕ್ರ ಪದಕ’ ಪಡೆದ ನಂತರ ಕೂಡ ರಾಣೆಯವರಿಗೆ ಐದು ಬಾರಿ ಶ್ಲಾಘನಾ ಪತ್ರ (ಮೆನ್ಷನ್ ಇನ್ ಡಿಸ್ಪ್ಯಾಚ್) ನೀಡಲಾಯಿತು.  ಇದು ಅವರ ಸೇವಾ ತತ್ಪರತೆಯನ್ನು ಎತ್ತಿ ತೋರಿಸುತ್ತದೆ.  

## ವಿದಾಯ
೧೦ನೇ ಜುಲೈ ೧೯೯೪ರಂದು ಕರ್ನಾಟಕದ ಈ ಏಕೈಕ “ಪರಮವೀರ ಚಕ್ರ ಪದಕ” ಸಂಮಾನಿತ ರಾಮ ರಾಘೋಬ ರಾಣೆ ಇಹ ಲೋಕ ತ್ಯಜಿಸಿದರು.  ಕಾರವಾರದಲ್ಲಿ ಅವರ ಪುತ್ಥಳಿ ಸ್ಥಾಪಿಸಲಾಗಿದೆ.  ಚಿರನಿದ್ರೆಯಲ್ಲಿರುವ ಈ ‘ಪರಮ ವೀರ’ರು ನಿತ್ಯ ಸ್ಮರಣೀಯರಾಗಿದ್ದಾರೆ.

## ಮಾಹಿತಿ ಕೃಪೆ
# ಭಾರತೀಯ ವಾಯುಸೇನೆಯ ನಿವೃತ್ತ ಅಧಿಕಾರಿ ವಸಂತ ವಾಯಿ ಅವರ 'ಕಸ್ತೂರಿ ಮಾಸಪತ್ರಿಕೆ ಜುಲೈ 2012' ಸಂಚಿಕೆಯಲ್ಲಿನ ಲೇಖನ
# ಇಂಗ್ಲಿಷ್ ವಿಕಿಪೀಡಿಯಾ ಲೇಖನ
# ಪರಮವೀರ ಚಕ್ರ ಸಂಮಾನಿತರು 

ವರ್ಗ: ವೀರಯೋಧರು
ವರ್ಗ: ಪರಮವೀರಚಕ್ರ
ಬಾಂಬೆ ಜಯಶ್ರೀ

ಜಯಶ್ರೀ ರಾಮನಾಥ್(ಮುಂಬಯಿ ಜಯಶ್ರೀ)ಭಾರತದ ಶಾಸ್ತ್ರೀಯ ಸಂಗೀತದ ಸಂಗೀತಕಾರರು ಮತ್ತು ಅಕಡಮಿ ಅವಾರ್ಡ್(ಆಸ್ಕರ್)ಗೆ ನೆಮಲ್ಪಟ್ಟಿದ್ದ ಸಂಗೇತ ನಿರ್ದೇಶಕರು.ಇವರು ಖ್ಯಾತ ಪಿಟೀಲು ವಾದಕರಾದ ಲಾಲ್ಗುಡಿ ಜಯರಾಮನ್ರವರ ಶಿಷ್ಯರು.

## ಪ್ರಶಸ್ತಿ-ಪುರಸ್ಕಾರಗಳು
*ಲೈಫ್ ಆಫ್ ಪೈ ಚಿತ್ರದ "ಪೈಸ್ ಲಲ್ಲಬಿ"ಹಾಡಿಗೆ ಅಕಡಮಿ ಅವಾರ್ಡ್ ಪಾರ್ ಬೆಸ್ಟ್ ಒರಿಜಿನಲ್ ಸಾಂಗಿಗೆ ನೇಮಿತರಾಗಿದ್ದರು.(೨೦೧೩)
*ನಾದ ರತ್ನ (೨೦೧೧)
*ಕೊಡೈಕೆನಾಲ್ ಮದರ್ ತೆರೇಸ ವಿಶ್ವವಿದ್ಯಾನಿಲಯದಿಂದ ಗೌರವಾನ್ವಿತ ದಾಕ್ಟರೇಟ್(೨೦೦೯)
*ಸಂಗೀತ ಸರಸ್ವತಿ (೨೦೦೯)
*ಸಂಗೀತ ಕಲಾಸಾರಥಿ (೨೦೦೭)
*ಘಜಿನಿ ಚಿತ್ರಕ್ಕೆ ತಮಿಳ್ ನಾಡುರಾಜ್ಯ ಫಿಲಮ್ ಅವಾರ್ಡ್- ಬೆಸ್ಟ್ ಫೀಮೇಲ್ ಪ್ಲೇಬ್ಯಾಕ್ ಸಿಂಗರ್ (೨೦೦೫)
*ತಮಿಳ್ ನಾಡು ಸರ್ಕಾರದಿಂದ "ಕಲೈಮಾಮಣಿ" ಬಿರುದು (೨೦೦೭)
*ಶಣ್ಮುಖ ಸಂಗೀತ ಶಿರೋಮಣಿ (೨೦೦೬)
*ಎಮ್.ಎಸ್.ಸುಬ್ಬುಲಕ್ಷ್ಮಿ ಪುರಸ್ಕಾರ್ (೨೦೦೬)
*ಸಂಗೀತ ಚೂಡಾಮಣಿ (೨೦೦೫)
*"ಮಣಿ ಮಕುದಮ್"(೨೦೦೨)
*"ಆತ್ಮ ವಾಣಿಶ್ರೀ"(೨೦೦೩)
*ಕಲ್ಕಿ ಕೃಷ್ಣಮೂರ್ತಿ ಟ್ರಸ್ಟ್ ವತಿಯಿಂದ ಕೆ.ಬಾಲಚಂದೆರ್ ಕೊಟ್ಟ "ಕಲ್ಕಿ ಬಿರುದು"(೨೦೦೨)
*ಮಿನ್ನಾಲೆ ಚಿತ್ರಕ್ಕೆ ಫಿಲಂಫೇರ್ ಪ್ರಶಸ್ತಿ(೨೦೦೧)
*ನಾದಭೂಷಣಂ(೨೦೦೧)
*ಶೃಂಗೇರಿ ಮಠದ ಆಸ್ಥಾನ ವಿದುಷಿ (೨೦೦೧)
*"ಇಸೈ ಪೆರೊಲಿ" (೧೯೯೭)
*ಯುವಕಲಾ ಭಾರತಿ(೧೯೯೨)

## ಬಾಹ್ಯಪುಟಗಳು
#ಮುಂಬಯಿ ಜಯಶ್ರೀಯವರ ಅಂತರಜಾಲ ತಾಣ

## ಉಲ್ಲೇಖಗಳು
ವರ್ಗ:ಕರ್ನಾಟಕ ಸಂಗೀತಕಾರರು
ವರ್ಗ:ಕರ್ನಾಟಕ ಸಂಗೀತ
ಜೋಸೆಫ್ ಸ್ಟೀಫನ್

## ಜೀವನ
**ಜೋಸೆಫ್ ಸ್ಟೀಫನ್** ಆಸ್ಟ್ರಿಯಾ ದೇಶದ ಸುಪ್ರಸಿದ್ಧ ಭೌತವಿಜ್ಞಾನಿ. ಇವರು ಕ್ರಿ.ಶ ೧೮೩೫ ಮಾರ್ಚ್ ೨೪ರಂದು ಆಸ್ತಿಯಾದ ಕ್ಲಾಗೆನ್ ಪುರ್ಟ್ ಎಂಬ ಪುಟ್ಟ ಹಳ್ಳಿಯಲ್ಲಿ ಜನಿಸಿದರು. ಇವರು ವಿಯನ್ನಾ ದಲ್ಲಿ ನಾಲ್ಕು ವರ್ಷಗಳ ಕಾಲ ಅಧ್ಯಯನ ಮಾಡಿ ಶಾಲಾ ಶಿಕ್ಷಕರಾದರು. ನಂತರ ಕ್ರಿ.ಶ ೧೮೬೩ ರಲ್ಲಿ ಇವರ ಸತತ ಪರಿಶ್ರಮದ ಫಲವಾಗಿ ವಿಯನ್ನಾ ವಿಶ್ವವಿದ್ಯಾನಿಲಯದಲ್ಲಿ ಭೌತವಿಜ್ಞಾನದ ಪ್ರಾಧ್ಯಾಪಕರಾಗಿ ನೇಮಕಗೊಂಡರು.  

## ಸಂಶೋಧನೆ
ಇವರು ವಿಕಿರಣಕ್ಕೂ ನಿರಪೇಕ್ಷಣ ಉಷ್ಣತೆಗೂ ಇರುವ ಸಂಬಂಧವನ್ನು ಕಂಡುಹಿಡಿದರು. ಅಷ್ಟೇ ಅಲ್ಲದೆ ವಿಸರಣ ಮತ್ತು ಅನಿಲಗಳ ಚಲನವಾದವನ್ನು ಕುರಿತು ಸಂಶೋಧನೆ ಮಾಡಿದರು. ಜೊತೆಗೆ ಕಾಂತದ ಕುರಿತು ತಮ್ಮದೇ ಆದ ಪರಿಕಲ್ಪನೆಯನ್ನು ಮಂಡಿಸಿದರು. 

ಕಾಯಿಸಿದ ಪ್ಲಾಟಿನಂ ತಂತಿಯಿಂದ ಉಂಟಾಗುವಂತಹ ವಿಕಿರಣವನ್ನು ಪ್ರಯೋಗದಿಂದ ಅಳತೆಮಾಡಿ ವಿಕಿರಣದ ಕಾಲಬದ್ಧ ದರ ನಿರಪೇಕ್ಷ ಉಷ್ಣತೆಯ ನಾಲ್ಕನೆಯ ಘಾತದ ಪ್ರಮಾಣದಲ್ಲಿ ಇರುತ್ತದೆಂದು ಕಂಡುಹಿಡಿದರು. ಈ ಸಮೀಕರಣದಲ್ಲಿ ಬರುವಂತಹ ಪ್ರಮಾಣದ ನಿಯತಾಂಶವನ್ನು ಸ್ಟೀಫನ್ ನಿಯತಾಂಶವೆಂದು ಕರೆಯಲಾಗುತ್ತದೆ. 

ಇವರು ಜನೆವರಿ ೭, ೧೮೯೩ ರಲ್ಲಿ ವಿಧಿವಶರಾದರು.

## ಉಲ್ಲೇಖಗಳು
ವರ್ಗ: ಭೌತವಿಜ್ಞಾನಿಗಳು
ವರ್ಗ:ವಿಜ್ಞಾನಿಗಳು
ಕನ್ನಡ ಪುಸ್ತಕಗಳು

ಕನ್ನಡ ಎಂದರೆ ಒಂದು ವಿಸ್ಮಯ. ಜೆ ಪಿ ರಾಜರತ್ನಮ್ ಹೇಳುವ ಪ್ರಕಾರ ಪ್ರಪಂಚ ಇರೋವರ್ಗು ಕನ್ನಡ ಪದಗಳು ನುಗ್ಲೀ ಎಂದು ಹೇಳಿದ್ದು ಸಾರ್ಥಕವಗಿದೆ.ಕರ್ನಾಟಕ ಮಾತ್ರು ಬಾಷೆ ಕನ್ನಡ.

## ಕನ್ನಡ ಪುಸ್ತಕಗಳ ಮಾಹಿತಿಗೆ ಒಂದು ಜಾಲತಾಣ 
ಕನ್ನಡ ಪುಸ್ತಕಗಳ ಮಾಹಿತಿಗೆ ಒಂದು ಜಾಲತಾಣವೂ ಇದೆ. http://kannadabooks.org  - ಇದರಲ್ಲಿ ಕನ್ನಡದ ಲೇಖಕರು, ಪ್ರಕಾಶಕರು ತಮ್ಮ ಪುಸ್ತಕಗಳನ್ನು ಓದುಗರಿಗೆ ಉಚಿತವಾಗಿ ಪರಿಚಯ ಮಾಡಿಕೊಡಬಹುದು. ತಮ್ಮ ಪುಸ್ತಕದ ಮುಖಪುಟ ಚಿತ್ರವನ್ನೂ ಇಲ್ಲಿ ಸೇರಿಸಬಹುದು. ಈ ತಾಣವು ಕನ್ನಡಿಗರಿಗೆ ಸಂಪೂರ್ಣ ಉಚಿತ ಸೇವೆ ನೀಡುತ್ತಿದೆ. ಈ ತಾಣದಲ್ಲಿ ಈಗಾಗಲೆ ಸುಮಾರು ಎಂಟು ನೂರಕ್ಕೂ ಹೆಚ್ಚು ಪುಸ್ತಕಗಳನ್ನು ವಿವಿಧ ಪ್ರಕಾಶಕರು ಹಾಗೂ ಲೇಖಕರು ಸೇರಿಸಿದ್ದಾರೆ. 
http://kannadabooks.org  ಯಲ್ಲಿ ಸದಸ್ಯರಾಗುವ ಅವಕಾಶವಿದೆ. ಆ ಮೂಲಕ ಓದುಗರು ಅಲ್ಲಿ ಯಾವ ಪುಸ್ತಕಕ್ಕೆ ಬೇಕಾದರೂ ನೇರವಾಗಿ ಪ್ರಕಾಶಕರಿಗೆ ಕೋರಿಕೆ ಸಲ್ಲಿಸುವ ಮೂಲಕ ಪುಸ್ತಕವನ್ನು ತರಿಸಿಕೊಳ್ಳಬಹುದು. ಹಾಗೆಯೆ ಆ ತಾಣದಲ್ಲಿ ಪುಸ್ತಕಗಳಿಗೆ ಪ್ರತಿಕ್ರಿಯೆ ಹಾಗೂ ಮತ ಚಲಾಯಿಸುವ ಮೂಲಕ ಇತರೆ ಓದುಗರಿಗೆ ಪುಸ್ತಕದ ಬಗ್ಗೆ ಮಾಹಿತಿಯನ್ನೂ ನೀಡಬಹುದಾಗಿದೆ.
ಪ್ರಣಾಳಿಕೆ

ಪ್ರಣಾಳಿಕೆ ಎಂದರೆ ಯಾವುದೇ ಒಂದು ಸಂಘಟನೆಯು ಅದರ ಪ್ರಮುಖ ಗುರಿಗಳನ್ನು ಮತ್ತು ಆ ಗುರಿಗಳನ್ನು ತಲುಪುವ ಮಾರ್ಗಗಳನ್ನು ಸೂಚಿಸುವ ಒಂದು ಮಾರ್ಗಸೂಚಿಯಾಗಿದೆ. ಅದರಂತೆ ನವಸಮಾಜ ನಿರ್ಮಾಣ ವೇದಿಕೆಯೂ ಸಹಾ ತನ್ನ ಗುರಿ ಮತ್ತು ಉದ್ದೇಶಗಳನ್ನು ಈ ಪ್ರಣಾಳಿಕೆಯಲ್ಲಿ ನಮೂದಿಸಿದೆ.

ವರ್ಗ:ರಾಜಕೀಯ ತತ್ವಗಳು
ಬಿ.ಆರ್.ರಂಗಸ್ವಾಮಿ

ಬಿ.ಆರ್‍.ರಂಗಸ್ವಾಮಿಯವರು ಮಂಡ್ಯ ಜಿಲ್ಲೆಯ ನಾಗಮಂಗಲ ತಾಲ್ಲೂಕಿನ ಬೆಳ್ಳೂರು ಹೋಬಳಿಯ ಪಾಳ್ಯಾದ ಹಳ್ಳಿ ಗ್ರಾಮದವರು. ಇವರು ನವಸಮಾಜ ನಿರ್ಮಾಣ ವೇದಿಕೆಯ ಸಂಸ್ಥಾಪಕರು ಹಾಗೂ ಬಾರುಕೋಲುಪತ್ರಿಕೆಯ ಸಂಪಾದಕರೂ ಆಗಿದ್ದಾರೆ. ಕಳೆದ ಹತ್ತು ವರ್ಷಗಳಿಂದ ದುಡಿಯುವ ಜನಗಳ ಪರವಾಗಿ ಧನಿ ಎತ್ತುತ್ತಾ ಬಂದಿರುವ ಇವರು ಅವರದೇ ಸಂಘಟನೆಯ ಪ್ರಧಾನ ಕಾರ್ಯಾಧ್ಯಕ್ಷರೂ ಸಹಾ ಆಗಿದ್ದಾರೆ.

ವರ್ಗ:ಜನ
ಅಮ್ರಾವತಿ

thumb

**ಅಮ್ರಾವತಿ** ಮಹಾರಾಷ್ಟ್ರ ರಾಜ್ಯದ ಅಮರಾವತಿ ಜಿಲ್ಲೆ ಮುಖ್ಯ ಕೇಂದ್ರ. ಮಹಾರಾಷ್ಟ ರಾಜ್ಯದಲ್ಲಿ ಏಳನೆಯ ಅತ್ಯಂತ ಜನನಿಬಿಡ ನಗರ.

### ಜನಸಂಖ್ಯೆ
೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೬,೪೬,೮೦೧. ಇದರಲ್ಲಿ ಪುರುಷರು ೩,೩೦,೫೪೪ ಮತ್ತು ಮಹಿಳೆಯರು ೩,೧೬,೨೫೭.
### ಭೌಗೋಳಿಕ
ವರ್ಗ:ಮಹಾರಾಷ್ಟ್ರದ ಪಟ್ಟಣಗಳು
ವರ್ಗ:ಭಾರತದ ಪಟ್ಟಣಗಳು
ಅಲುವ

**ಅಲುವ** ಅಥವಾ ಅಲ್ವೇ ( ಆಲ್ವಾಯಿ)  ಕೇರಳ ರಾಜ್ಯದ ಎರ್ನಾಕುಳಂ ಜಿಲ್ಲೆಯಲ್ಲಿರುವ ಒಂದು ತಾಲೂಕು ಹಾಗೂ ಅದರ ಕೇಂದ್ರ ಪಟ್ಟಣ. ಇದು ಕೊಚ್ಚಿ ನಗರಕ್ಕೆ ಸಮೀಪದಲ್ಲಿರುವುದರಿಂದ ಅದರ ಉಪನಗರವಾಗಿ ಬೆಳೆದಿದೆ.ಪೆರಿಯಾರ್ ನದಿ ದಡದಲ್ಲಿರುವ ಈ ಪಟ್ಟಣವು ಕೈಗಾರಿಕಾ ಕೇಂದ್ರವಾಗಿದೆ.

ಕೊಚ್ಚಿ-ಷೋರನೊರುಗಳ ನಡುವಿನ ರೈಲುಮಾರ್ಗದ ಒಂದು ನಿಲ್ದಾಣ. ಆಲ್ವಾಯಿನದಿ ಹಿಂದೆ ಸ್ನಾನಧಾಮವಾಗಿದ್ದು ಈಗ ಬೇಸಗೆಯ ಕಾಲದ ಪ್ರವಾಸಿಗರ ತಂಗುದಾಣವಾಗಿದೆ. ನದಿಯ ದಂಡೆಯಲ್ಲಿರುವ ಈಶ್ವರ ದೇವಾಲಯ ಅನೇಕ ಭಕ್ತರನ್ನು ಆಕರ್ಷಿಸಿದೆ. ಧಾನ್ಯ, ಮೀನು ಮತ್ತು ದನಕರುಗಳ ವ್ಯಾಪಾರಸ್ಥಳ. ನ್ಯಾಯಾಧೀಶರ ಕಚೇರಿ, ಸಬ್ ರಿಜಿಸ್ಟ್ರಾರ್ರವರ ಕಚೇರಿ, ಆಸ್ಪತ್ರೆ, ಅಂಚೆಕಚೇರಿ ಮತ್ತು ಸುಂಕದ ಮನೆಯನ್ನುಳ್ಳ ಆಡಳಿತಕೇಂದ್ರವಾಗಿದೆ. ಅಲ್ಯೂಮಿನಿಯಂ ಕಾರ್ಖಾನೆ ಮತ್ತು ಗೊಬ್ಬರ ಮತ್ತು ಸಲ್ಫೂರಿಕ್ ಆಮ್ಲದ ತಯಾರಿಕೆಗೆ ಬೇಕಾದ ಸಲ್ಫೇಟ್ ತಯಾರಿಸುವ ಕಾರ್ಖಾನೆಯ ಕೈಗಾರಿಕಾ ಕೇಂದ್ರಸ್ಥಳವೂ ಹೌದು.

ವರ್ಗ:ಕೇರಳ
ವರ್ಗ:ಭಾರತದ ಪಟ್ಟಣಗಳು
ಅಮ್ರೇಲಿ ಜಿಲ್ಲೆ

**ಅಮ್ರೇಲಿ ಜಿಲ್ಲೆ** ಗುಜರಾತ್ ರಾಜ್ಯದ ಒಂದು ಜಿಲ್ಲೆ.೬,೬೭೦ ಚದರ ಕಿ.ಮೀ ಇರುವ ಈ ಜಿಲ್ಲೆಯಲ್ಲಿ ೧೫,೧೩,೬೧೪ ಜನರು ವಾಸವಿದ್ದಾರೆ.ಇಲ್ಲಿಯ ಸಾಕ್ಷರತೆ ಪ್ರಮಾಣ ೭೪.೭೯% ಲಿಂಗಾನುಪಾತ ೯೬೪ ಮತ್ತು ಸಾಂದ್ರತೆ ೨೦೫ ಪ್ರತೀ ಕಿ.ಮೀ.ಗೆ.ಇದು ಆರುಕಡೆ ಛಿದ್ರಛಿದ್ರವಾಗಿ ಹರಡಿದೆ. ಹಿಂದಿನ ಬರೋಡ ಸಂಸ್ಥಾನದ ಒಂದು ಪ್ರಾಂತ್ಯವಾಗಿತ್ತು.
### ಇತಿಹಾಸ
ಈ ಪ್ರಾಂತ್ಯವು ಹದಿನೇಳನೆಯ ಶತಮಾನದಲ್ಲಿ ಮರಾಠರ ಪ್ರವೇಶದವರೆಗೆ ಯಾವುದೇ ಪ್ರಾಮುಖ್ಯತೆಯನ್ನು ಪಡೆದಿರಲಿಲ್ಲ. ಮರಾಠರಿಗೆ ಹಾಗೂ ಗಾಯಕ್ವಾಡರು ಇಲ್ಲಿಯ ಮಾಂಡಲಿಕರುಗಳನ್ನು ಜಯಿಸಿ ಕಾಥೇವಾಡ ಪ್ರಾಂತ್ಯವನ್ನು ಅಮ್ರೇಲಿಯನ್ನು ಕೇಂದ್ರವನ್ನಾಗಿಸಿ ರಚಿಸಿದರು.
### ಆರ್ಥಿಕತೆ
ಅಮ್ರೇಲಿ ಜಿಲ್ಲೆಯು ಆರ್ಥಿಕವಾಗಿ ಹಿಂದುಳಿದ ಜಿಲ್ಲೆ. ಕೃಷಿ ಇಲ್ಲಿಯ ಮುಖ್ಯ ಕಸುಬು.ಸಿಮೆಂಟು ಉತ್ಪಾದಿಸುವ ಘಟಕ ಒಂದಿದೆ.
### ಕೃಷಿ ಮತ್ತು ವಾಣಿಜ್ಯ
ಮಣ್ಣು ಕಪ್ಪು, ಫಲವತ್ತಾಗಿದೆ. ಷಿಯಾನಗರ್ ಅರ್ಧ ಜೌಗು ಅರ್ಧ ಮರುಭೂಮಿಯಾಗಿದ್ದು ಗೋದಿ ಬೆಳೆಗೆ ಅನುಕೂಲವಾಗಿದೆ. ಧಾರಿ ತಾಲ್ಲೂಕಿನಲ್ಲಿ ಮಣ್ಣು ತೆಳು ಬಣ್ಣಕ್ಕಿದ್ದು, ಗಿರ್ ಬೆಟ್ಟಗುಡ್ಡಗಳ ಕಡೆ ಕೆಂಪಾಗಿದೆ. (40")ಗಳಿಗಿಂತಲೂ ಹೆಚ್ಚು ಮಳೆ. ಉಳಿದ ತಾಲ್ಲೂಕುಗಳಲ್ಲಿ ಇಷ್ಟು ಮಳೆ ಇಲ್ಲ. ಇಲ್ಲಿ ಜೋಳ, ಬಾಜ್ರ, ಗೋದಿ, ಬೇಳೆ, ಹತ್ತಿ, ಕಬ್ಬು, ಕೆಂಪುಮೆಣಸು ಇತ್ಯಾದಿಗಳನ್ನು ಬೆಳೆಯುತ್ತಾರೆ. ಓಖಾಮಂಡಲ್‍ನಲ್ಲಿ ಮಳೆ ಕಡಿಮೆಯಿದ್ದರೂ ಜೋಳ ಮತ್ತು ಬಾಜ್ರಗಳನ್ನು ಬೆಳೆಯುತ್ತಾರೆ. ಧಾರಿ, ಅಮ್ರೇಲಿ ತಾಲ್ಲೂಕುಗಳು ಪರ್ವತ ಪ್ರದೇಶವಾಗಿದ್ದು ಅನೇಕ ನದಿಗಳ ಜನನ ಸ್ಥಾನವಾಗಿವೆ. ಮುಖ್ಯವಾದುದು ಶತ್ರುಂಜಿ. ಗಿರ್‍ನಲ್ಲಿ ಮಾತ್ರ ಸುಮಾರು (50,000) ಎಕರೆ ಕಾಡುಗಳಿವೆ. ಇಲ್ಲಿನ ಮೃಗಧಾಮದಲ್ಲಿ ಸಿಂಹಗಳ ಸಂತತಿಯನ್ನು ಸಂರಕ್ಷಿಸಲಾಗಿದೆ. ಹತ್ತಿ, ರೇಷ್ಮೆಬಟ್ಟೆಗಳು ಅಮ್ರೇಲಿ, ಕೋಡಿನಾರ್ ಮತ್ತು ದ್ವಾರಕೆಗಳಲ್ಲಿವೆ. ದ್ವಾರಕೆಯಲ್ಲಿ ಸಿಮೆಂಟ್ ಮತ್ತು ರಾಸಾಯನಿಕ ವಸ್ತುಗಳು ತಯಾರಾಗುತ್ತವೆ. ಓಖಾ ಬಂದರನ್ನು ಬರೋಡ ಸಂಸ್ಥಾನ ಅಭಿವೃದ್ಧಿಪಡಿಸಿತ್ತು. ಬೈಟ್‍ದ್ವೀಪದ ಬಂದರನ್ನು ಇತ್ತೀಚೆಗೆ ಅಭಿವೃದ್ಧಿಪಡಿಸಲಾಗುತ್ತಿದೆ.
## ಭೌಗೋಳಿಕ
ವರ್ಗ:ಭಾರತದ ಜಿಲ್ಲೆಗಳು
ವರ್ಗ:ಗುಜರಾತದ ಜಿಲ್ಲೆಗಳು
ಅಮ್ರೇಲಿ

**ಅಮ್ರೇಲಿ** ಗುಜರಾತ್ ರಾಜ್ಯದ ಸೌರಾಷ್ಟ್ರ ಪ್ರಾಂತ್ಯದ ಒಂದು ಪಟ್ಟಣ. ಇದು ಅಮ್ರೇಲಿ ಜಿಲ್ಲೆಯ ಕೇಂದ್ರ ಸ್ಥಳ.ಥೇಬಿ ನದಿಯ ದಡದ ಮೇಲಿದೆ. (1905)ರಲ್ಲಿ ಪುರಸಭೆ ರೂಪುಗೊಂಡಿತ್ತು. ಅನೇಕ ಪ್ರಾಚೀನ ಕಟ್ಟಡಗಳು ಇವೆ. ಕೈಮಗ್ಗ, ಬಣ್ಣಗಾರಿಕೆ, ಬೆಳ್ಳಿಕೆಲಸ-ಇಲ್ಲಿನ ಮುಖ್ಯ ಕೈಗಾರಿಕೆಗಳು. ಓಖಾ ಮತ್ತು ದ್ವಾರಕೆ ಮುಖ್ಯ ರೈಲ್ವೆ ಕೇಂದ್ರಗಳು. ದ್ವಾರಕೆ ಮುಖ್ಯ ಐತಿಹಾಸಿಕ ಸ್ಥಳ.

ವರ್ಗ:ಗುಜರಾತ್
ವರ್ಗ:ಭಾರತದ ಪಟ್ಟಣಗಳು
ಅಮೃತ ಬಜಾರ್ ಪತ್ರಿಕಾ

, New Delhi.]]

**ಅಮೃತ ಬಜಾರ್ ಪತ್ರಿಕಾ** ಇದು ಭಾರತದ ಅತ್ಯಂತ ಹಳೆಯ ಪತ್ರಿಕೆಗಳಲ್ಲಿ ಒಂದು.ಬಂಗಾಳಿ ಭಾಷೆಯಲ್ಲಿ ಪ್ರಕಟವಾಗುವ ಇದು ೨೦ ಫೆಬ್ರವರಿ ೧೮೬೮ರಲ್ಲಿ ಪ್ರಾರಂಭವಾಯಿತು.

ವರ್ಗ:ಪತ್ರಿಕೋದ್ಯಮ
ವರ್ಗ:ಪತ್ರಿಕೆ
ಅಮೃತಸರ ಜಿಲ್ಲೆ

**ಅಮೃತಸರ ಜಿಲ್ಲೆ** ಪಂಜಾಬ್ ರಾಜ್ಯದ ಒಂದು ಜಿಲ್ಲೆ.೫,೦೫೬ ಚದರ ಕಿ.ಮೀ.ವಿಸ್ತೀರ್ಣವಿದೆ.ಲೂಧಿಯಾನ ಜಿಲ್ಲೆಯ ನಂತರ ಅತ್ಯಂತ ಹೆಚ್ಚು ಜನಬಾಹುಳ್ಯವನ್ನು ಹೊಂದಿದೆ.
## ಜನಸಂಖ್ಯೆ 
೨೦೧೧ರ ಜನಗಣತಿಯಂತೆ ೨೪,೯೦,೮೯೧ ಜನಸಂಖ್ಯೆಯನ್ನು ಹೊಂದಿದ್ದು, ಸಾಂದ್ರತೆ ೯೩೭ರಷ್ಟು ಇದೆ. ಲಿಂಗಾನುಪಾತ ೮೮೪ ಮಾತ್ರವಿದ್ದು,ಸಾಕ್ಷರತೆ ಪ್ರಮಾಣ ೭೭.೨% ಇದೆ.
### ಭೌಗೋಳಿಕ
### ಬಾಹ್ಯ ಸಂಪರ್ಕ
*Amritsar

ವರ್ಗ:ಪಂಜಾಬದ ಜಿಲ್ಲೆಗಳು
ವರ್ಗ:ಭಾರತದ ಜಿಲ್ಲೆಗಳು
ಅಮ್ರೋಹ ಜಿಲ್ಲೆ

**ಅಮ್ರೋಹ ಜಿಲ್ಲೆ** ಇದು ಉತ್ತರ ಪ್ರದೇಶ ರಾಜ್ಯದ ಒಂದು ಜಿಲ್ಲೆ. ಇದು ತುಲನಾತ್ಮಕವಾಗಿ ಹೊಸ ಜಿಲ್ಲೆ ಇದು ೧೯೯೭ರಲ್ಲಿ ಅಸ್ತಿತ್ವಕ್ಕೆ ಬಂದಿತು.ಈ ಜಿಲ್ಲೆಯ ವಿಸ್ತೀರ್ಣ ೨,೧೨೦ ಚದರ ಕಿ.ಮೀ,
## ಇತಿಹಾಸ
ಈ ಮೊಘಲ್ ಸಾಮ್ರಾಜ್ಯದ ಭಾಗವಾಗಿ ದೆಹಲಿ ಸುಲ್ತಾನರಿಂದ ದೀರ್ಘ ಸಮಯ ಆಳಲ್ಪಟ್ಟಿತು.ಬಳಿಕ ಅವಧ್‍ನ ನವಾಬರ ಆಧೀನವಾಯಿತು,೧೮೦೧ರಲ್ಲಿ ಇದು ಬ್ರಿಟಿಷ್ ಆಡಳಿತಕ್ಕೆ ಹಸ್ತಾಂತರವಾಯಿತು.ಬ್ರಿಟಿಷರ ಕಾಲದಲ್ಲಿ ಇದು ಮೊರದಾಬಾದ್ ಜಿಲ್ಲೆಯ ಒಂದು ತಾಲೂಕು ಆಗಿತ್ತು.
### ಜನಸಂಖ್ಯೆ
೨೦೧೧ರ ಜನಗಣತಿಯಂತೆ ಈ ಜಿಲ್ಲೆಯ ಜನಸಂಖ್ಯೆ ೧೮,೩೮,೭೭೧. ಜನಸಾಂದ್ರತೆ:೮೧೮.ಸಾಕ್ಷರತೆ:೬೫.೭% ಮತ್ತು ಲಿಂಗಾನುಪಾತ:೯೦೭
### ಭೌಗೋಳಿಕ
ವರ್ಗ:ಉತ್ತರ ಪ್ರದೇಶ
ವರ್ಗ:ಭಾರತದ ಜಿಲ್ಲೆಗಳು
ಜೈಮಿನಿ ಮಹರ್ಷಿ

ಜೈಮಿನಿಯು ಭಾರತೀಯ ಋಷಿಗಳಲ್ಲಿ ಪ್ರಸಿದ್ಧನಾದವ. ಈತ ವ್ಯಾಸ ಮಹರ್ಷಿಯ ನೇತೃತ್ವದಲ್ಲಿ ನಡೆಯಲಾದ್ದು ಎನ್ನಲಾದ ವೇದಗಳ ಸಂಪಾದನೆಯಲ್ಲಿ ಸಾಮವೇದವನ್ನು ಸಂಪಾದಿಸಿದನೆಂದು ಹೇಳಲಾಗಿದೆ.  

ಮಹಾಭಾರತದ ಪ್ರಕಾರ ಈತ ಕುತ್ಸ ಮಹರ್ಷಿಯ ವಂಶದವನೆಂದೂ ಋಗ್ವೇದಾಧ್ಯಾಯಿ ಪೈಲಮುನಿ. ಯಜರ್ವೇದಾಧ್ಯಾಯಿ ವೈಶಂಪಾಯನ, ಅಥರ್ವವೇದಪಾರಂಗತ ಸುಮಂತು ಇವರುಗಳ ಸಹಪಾಠಿಯೆಂದೂ ಪಾಂಡವರ ಮರಿಮಗ ಜನಮೇಜಯ ಮಾಡಿದ ಸರ್ಪಯಾಗದಲ್ಲಿ ಸಾಮಮಂತ್ರ ಪಠಿಸುವ ಉದ್ಗಾತೃವಾಗಿದ್ದನೆಂದೂ ಸರ್ಪಯಾಗದಿಂದ ಪ್ರಾಪ್ತವಾದ ಕುಷ್ಠರೋಗವನ್ನು ಜನಮೇಜಯ ಭಾರತ ಶ್ರವಣದಿಂದ ಪರಿಹರಿಸಿಕೊಂಡನಾದರೂ ಉಳಿದ ಅತ್ಯಲ್ಪ ಕುಷ್ಠವನ್ನು ಜೈಮಿನಿಯಿಂದ ರಚಿತವಾದ ಅಶ್ವಮೇಧಿಕ ಪರ್ವಶ್ರವಣದಿಂದ ಪರಿಹರಿಸಿಕೊಂಡನೆಂದೂ ಹೇಳಲಾಗಿದೆ. 

ಭಾಗವತದಲ್ಲಿ "ವ್ಯಾಸರು ವೇದಗಳನ್ನು ನಾಲ್ಕು ಭಾಗವಾಗಿ ವಿಂಗಡಿಸಿ ಸಾಮವೇದವನ್ನು ಜೈಮಿನಿ ಮಹರ್ಷಿಗಳಿಗೆ ಉಪದೇಶಿಸಿದರು" ಎನ್ನಲಾಗಿದೆ. 

## ಕಾಲ
ಜೈಮಿನಿ ಮಹರ್ಷಿಗಳ ಕಾಲವನ್ನು ಕುರಿತು ನಿರ್ದಿಷ್ಟವಾಗಿ ಹೇಳುವುದು ಕಷ್ಟಸಾಧ್ಯ. ಜೈಮಿನಿ ಮಹರ್ಷಿಗಳು ಬಾದರಾಯಣರ ಅಭಿಪ್ರಾಯವನ್ನು ತಮ್ಮ ಸೂತ್ರಗಳಲ್ಲಿ ಉಲ್ಲೇಖಿಸುತ್ತಾರೆ. ಬಾದರಾಯಣರೂ ಕೂಡ ಜೈಮಿನಿ ಮಹರ್ಷಿಗಳ ಸೂತ್ರಗಳನ್ನು ಉದ್ಧರಿಸುತ್ತಾರೆ. ಆದ್ದರಿಂದ ಅವರಿಬ್ಬರೂ ಸಮಕಾಲೀನರು ಎಂಬುದು ಅನೇಕರ ಮತ. ಸುಮಾರು ಕ್ರಿ. ಶ. ೮೦೦ ಜೈಮಿನಿ ಮಹರ್ಷಿಗಳ ಕಾಲವಾಗಿರಬಹುದೆಂದು ಊಹೆ ಮಾಡುತ್ತಾರೆ. ಜೈಮಿನಿ ಮಹರ್ಷಿಗಳ ಜೀವನದ ಬಗ್ಗೆ ಹೆಚ್ಚಿನ ವಿಷಯಗಳು ತಿಳಿದು ಬರುತ್ತಿಲ್ಲ. 

ವಿದ್ವಾಂಸರ ಅಭಿಪ್ರಾಯದಂತೆ ಈತನ ಕಾಲ ಸುಮಾರು ಕ್ರಿ. ಶ. ಎರಡನೆಯ ಶತಮಾನ. 

## ಮೀಮಾಂಸಾ ಸೂತ್ರಗಳು 
ಬುದ್ಧನ ತರುವಾಯ ಭಾರತೀಯ ತತ್ತ್ವ ಚಿಂತನೆಯಲ್ಲಿ ಆಂದೋಲನ ನಡೆದಾಗ ವೈದಿಕಧರ್ಮವನ್ನು ಸುಸ್ಥಿರಗೊಳಿಸುವ ಪ್ರಯತ್ನ ನಡೆಯಿತು. ಇದರ ಅಂಗಗಳೆಂಬಂತೆ ವೈದಿಕ ದರ್ಶನಗಳೆಲ್ಲ ಸೂತ್ರರೂಪದಲ್ಲಿ ಸಿದ್ಧವಾದವು. ಆಗ ಜೈಮಿನಿಯು ಮೀಮಾಂಸಾ ಸೂತ್ರಗಳನ್ನು ರಚಿಸಿದ. ಈ ಸೂತ್ರಗಳ ಕಾಲ ಖಚಿತವಾಗಿಲ್ಲ. ಆದರೆ. ಸೂತ್ರ-ಸಾಹಿತ್ಯದಲ್ಲೆಲ್ಲ ಮೀಮಾಂಸಗಳ ಸೂತ್ರಗಳೇ ಬಹು ಪ್ರಾಚೀನವಾದವು.  ಸೂತ್ರ ಸಾಹಿತ್ಯದಲ್ಲೆಲ್ಲ ಜೈಮಿನಿಯಿಂದ ರಚಿತವಾದ ಮೀಮಾಂಸ ಸೂತ್ರಗಳೇ ಹೆಚ್ಚು ಸಂಖ್ಯೆಯಿಂದ (2500) ಕೂಡಿದವು. ಇವುಗಳ ಮೂಲಕ ಜೈಮಿನಿ ಸುಮಾರು ಸಾವಿರ ವಿಷಯಗಳನ್ನು ಮಂಡಿಸಿದ್ದಾನೆ. ಇವು ವೇದದ ಕರ್ಮವಿಭಾಗವನ್ನು ಹೆಚ್ಚು ಆಧರಿಸಿಕೊಂಡು ವೇದಧರ್ಮವನ್ನು ಪುಷ್ಟಿಗೊಳಿಸುತ್ತವೆ. 
ಮೀಮಾಂಸಾ ದರ್ಶನದ ಮೂಲಾಧಾರವೇ ಮೀಮಾಂಸಾ ಸೂತ್ರಗಳು. ಇವುಗಳನ್ನು ಜೈಮಿನಿ ಮಹರ್ಷಿಗಳು ರಚಿಸಿದರು. ಮೀಮಾಂಸಾ ಶಾಸ್ತ್ರವು ವೇದಾರ್ಥಗಳನ್ನು ಗುರಿಯಾಗಿಸಿಕೊಂಡು ತೊಡಗಿದ ಶಾಸ್ತ್ರವಾಗಿದೆ.ಇದನ್ನು ಪೂರ್ವಮೀಮಾಂಸಾ ಶಾಸ್ತ್ರವೆಂದೂ ಕರೆಯುತ್ತಾರೆ. ಜೈಮಿನಿ ಮಹರ್ಷಿಗಳಿಗಿಂತಲೂ ಮೊದಲೇ ಅನೇಕ ಸೂತ್ರಕಾರರು ಆಗಿದ್ದರು ಎಂಬುದಾಗಿ ಜೈಮಿನಿ ಮಹರ್ಷಿಗಳ ಗ್ರಂಥದಿಂದಲೇ ತಿಳಿಯುತ್ತದೆ.
ಹನ್ನೆರಡು ಅಧ್ಯಾಯಗಳಾಗಿ ವೀಮಾಂಸಾ ಸೂತ್ರಗಳನ್ನು ವಿಭಾಗಿಸಲಾಗಿದೆ. ಇವುಗಳಲ್ಲಿ ವೇದಗಳ ಅರ್ಥವನ್ನು ಸ್ಪಷ್ಟವಾಗಿ ತಿಳಿಯಲು ಅವಶ್ಯಕವಾದ ಎಲ್ಲ ವಿಚಾರಗಳನ್ನು ವಿವರಿಸಲಾಗಿದೆ. ಈ ಮೀಮಾಂಸಾ ಸೂತ್ರಗಳಿಗೆ ಅನೇಕ ಭಾಷ್ಯಗಳು, ವಾರ್ತಿಕಗಳು, ವ್ಯಾಖ್ಯಾನಗಳು ರಚಿತವಾಗಿವೆ. ಮೀಮಾಂಸಾ ಭಾಷ್ಯಗಳಲ್ಲಿ ಶಬರಸ್ವಾಮಿಗಳ ಭಾಷ್ಯವು ತುಂಬಾ ಪ್ರಸಿದ್ಧವಾಗಿದೆ.

ವರ್ಗ:ತತ್ವಶಾಸ್ತ್ರ
ವರ್ಗ:ಹಿಂದೂ ಧರ್ಮ
ವರ್ಗ:ಅಧ್ಯಾತ್ಮ
ವರ್ಗ:ಪೂರ್ವಮೀಮಾಂಸಾ
ವರ್ಗ:ಸಂಸ್ಕೃತ
ವರ್ಗ:ಸಂಸ್ಕೃತ ಸಾಹಿತ್ಯ
ಮೈಲಿ

**ಮೈಲಿ** ೫,೨೮೦ ಅಡಿಗಳಿಗೆ (೧,೭೬೦ ಗಜಗಳು, ಅಥವಾ ಸುಮಾರು ೧,೬೦೯ ಮೀಟರ್‍ಗಳು) ಸಮಾನವಾದ ಉದ್ದದ ಏಕಮಾನ. ೫,೨೮೦ ಅಡಿಗಳ ಮೈಲಿಯನ್ನು *ನಾವಿಕ ಮೈಲಿ*ಯಿಂದ (ಸುಮಾರು ೬,೦೭೬ ಅಡಿಗಳು, ಅಥವಾ ೧,೮೫೨ ಮೀಟರ್‌ಗಳು) ಪ್ರತ್ಯೇಕಿಸಲು ಅದನ್ನು *ಭೂ ಮೈಲಿ* ಎಂದು ಕರೆಯಬಹುದು. ೧೯೫೯ರ ಅಂತರರಾಷ್ಟ್ರೀಯ ಗಜ ಮತ್ತು ಪೌಂಡ್ ಒಪ್ಪಂದ ಗಜವನ್ನು ನಿಖರವಾಗಿ ೦.೯೧೪೪ ಮೀಟರ್‌ಗಳೆಂದು ಪ್ರಮಾಣೀಕರಿಸುವವರೆಗೆ ಭೂ ಮೈಲಿಯ ನಿಖರವಾದ ಉದ್ದ ಇಂಗ್ಲಿಷ್ ಮಾತನಾಡುವ ದೇಶಗಳಲ್ಲಿ ಬದಲಾಗುತ್ತಿತ್ತು, ಮತ್ತು ಇದಾದ ಮೇಲೆ ಒಂದು ಮೈಲಿ ನಿಖರವಾಗಿ ೧,೬೦೯.೩೪೪ ಮೀಟರ್‌ಗಳೆಂದಾಯಿತು.
'ಮೈಲಿ' ಸಹ ನಾವಿಕ ಮೈಲಿ (ಈಗ ೧.೮೫೨ ಕಿಮೀ ನಿಖರವಾಗಿ), ಇಟಾಲಿಯನ್ ಮೈಲಿ (ಸುಮಾರು ೧.೮೫೨ ಕಿಮೀ), ಮತ್ತು ಚೀನೀ ಮೈಲಿ (ಈಗ 500 ನಿಖರವಾಗಿ) ಬೇರೆ ಮೈಲಿಗಳಿಗೆ ಹೆಚ್ಚು ಕಮ್ಮಿ ಸಮಾನವಾಗಿದೆ.  ಇದನ್ನು ವಿವರಿಸಲು ರೋಮನ್ ಮೈಲಿ ಸಮನಾಗಿರುತ್ತದೆ. ಈ ಮೈಲಿನಿಂದನೇ ಉತ್ಪಾದಿತ ಆಗಿರುವ ವಿವಿಧ ಮೈಲಿಗಳು ವಿವಿಧ ದೇಶಗಳಲ್ಲಿ ಬಳಕೆಯಲ್ಲಿವೆ. ರೋಮನ್ನರು ೫೦೦೦ ಅಡಿಯನ್ನು ಒಂದು ಮೈಲಿಯಾಗಿ ಮಾಡಿದ್ದರು.

ವರ್ಗ:ಉದ್ದದ ಏಕಮಾನಗಳು
ಆಕಾಶ

thumb|300px|right|ಆಕಾಶದಲ್ಲಿ ಮೋಡಗಳ ಮೂಲಕ ಹೊಳೆಯುತ್ತಿರುವ ಬೆಳಕಿನ ಮುಸ್ಸಂಜೆಯ ಕಿರಣಗಳು 
thumb|right|ನೀಲಾಕಾಶ
**ಆಕಾಶ**ವು, **ಬಾಹ್ಯಾಕಾಶದ ಗುಮ್ಮಟ** ಎಂದೂ ಪರಿಚಿತವಿರುವ, ಸಾಮಾನ್ಯವಾಗಿ, ವಾತಾವರಣ ಮತ್ತು ಉಳಿದ ಬಾಹ್ಯಾಕಾಶವನ್ನು ಒಳಗೊಂಡಂತೆ, ಭೂಮಿಯ ಮೇಲ್ಮೈಯ ಮೇಲೆ ಒಂದು ನಿರ್ದಿಷ್ಟ ದೂರದಲ್ಲಿ ಸ್ಥಿತವಾಗಿರುವ ಎಲ್ಲವನ್ನೂ ನಿರ್ದೇಶಿಸುತ್ತದೆ. ಖಗೋಳಶಾಸ್ತ್ರದ ಕ್ಷೇತ್ರದಲ್ಲಿ, ಆಕಾಶವನ್ನು **ಬಾಹ್ಯಾಕಾಶ ಗೋಳ** ಎಂದೂ ಕರೆಯಲಾಗುತ್ತದೆ. ಇದು ಸೂರ್ಯ, ನಕ್ಷತ್ರಗಳು, ಗ್ರಹಗಳು, ಮತ್ತು ಚಂದ್ರ ಸಾಗುತ್ತಿರುವಂತೆ ಕಾಣುವ ಒಂದು ಕಾಲ್ಪನಿಕ ಗುಮ್ಮಟ.
## ಖಗೋಳ ಶಾಸ್ತ್ರದಲ್ಲಿ
ಭೂಮಿಯ ಮೇಲೆ ಕವಿಚಿಟ್ಟಂತೆ ಕಾಣುವ ನೀಲವರ್ಣದ ಅರ್ಧಗೋಳ; ಗಗನ, ಬಾನು, ವ್ಯೋಮ, ಖಗೋಳ-ಇವು ಪರ್ಯಾಯ ಪದಗಳು (ಸ್ಕೈ, ಹೆವೆನ್, ಫರ್ಮಮೆಂಟ್, ಸೆಲೆಸ್ಟಿಯಲ್ ಸ್ಪಿಯರ್). ಪ್ರತಿಯೊಬ್ಬ ಮನುಷ್ಯನಿಗೂ ಎಲ್ಲಿಯೇ ಯಾವ ಹೊತ್ತಿನಲ್ಲಿಯೇ ನಿಂತು ನೋಡಿದರೂ ತಾನೇ ಈ ಗೋಳದ ಕೇಂದ್ರ ಎಂಬ ಭಾವನೆ ಮೂಡುತ್ತದೆ. ಆಕಾಶದ ಆಳ ಊಹೆಗೆ ನಿಲುಕದು. ವಸ್ತುಗಳ ದೂರಗಳು ಒಂದು ಮಿತಿಯಲ್ಲಿ ಇರುವವರೆಗೆ ಅಂತರಗಳನ್ನು ಕಣ್ಣು ಗುರುತಿಸಬಲ್ಲದು. ಅಲ್ಲಿಂದ ಮುಂದೆ ಎಲ್ಲ ವಸ್ತುಗಳು ಅತಿ ದೂರದ ಒಂದು ಪರದೆಯ ಮೇಲೆ ಪ್ರಕ್ಷೇಪಿತವಾದಂತೆ ಕಾಣುತ್ತದೆ. ಚಂದ್ರ, ಗ್ರಹಗಳು, ಸೂರ್ಯ, ನಕ್ಷತ್ರಗಳು ಇತ್ಯಾದಿ (ಒಟ್ಟಾಗಿ ಆಕಾಶಕಾಯಗಳು) ಆಕಾಶದ ಮೈಗೆ ಅಂಟಿರುವಂತೆ ಕಾಣುವುದು ಈ ಕಾರಣದಿಂದ. ಸರಿಸುಮಾರು ಗೋಳಾಕಾರದಲ್ಲಿರುವ ಭೂಮಿಯನ್ನು ಆವರಿಸಿ ವಾಯುಮಂಡಲವಿದೆ. ಇದರಲ್ಲಿ ಬೇರೆ ಬೇರೆ ಎತ್ತರಗಳಲ್ಲಿ ಮೋಡಗಳು ತೇಲುತ್ತಿವೆ; ಅಸಂಖ್ಯಾತ ದೂಳಿನ ಕಣಗಳು, ನೀರಿನ ತೇವ, ಗಾಳಿಯ ಅಣುಗಳು ಲೀನಗೊಂಡು ನಿರಂತರ ಕ್ಷೋಭೆಯಲ್ಲಿವೆ. ಪ್ರತಿಯೊಂದು ಆಕಾಶಕಾಯದ ಬೆಳಕೂ ವಾಯುಮಂಡಲದ ಕವಚವನ್ನು ದಾಟಿ ವೀಕ್ಷಕನೆಡೆಗೆ ಬರಬೇಕು. ಸೂರ್ಯಕಿರಣಗಳು ಹೀಗೆ ಬರುವಾಗ ಅವುಗಳಿಗೂ ವಾಯುಕಣಗಳಿಗೂ ಭೌತಿಕದ ಪ್ರಕ್ರಿಯೆ ಉಂಟಾಗಿ  ಕಣಗಳು ನೀಲವರ್ಣವನ್ನು ಚದರಿಸುವುದರಿಂದ ವಾಯುಮಂಡಲಕ್ಕೆ (ಆದ್ದರಿಂದ ಆಕಾಶಕ್ಕೆ) ಈ ಬಣ್ಣ ಬಂದಿದೆ. ವಾಯುಮಂಡಲದ ಮೂಲಕ ಆಕಾಶಕಾಯಗಳನ್ನು ನಾವು ನೋಡುವುದರಿಂದ ಅವೆಲ್ಲವೂ ನೀಲಗೋಳದ ಮೈಗೆ ಅಂಟಿಕೊಂಡಿರುವಂತೆ ಭಾಸವಾಗುವುದು. ಹೀಗೆ ಆಕಾಶ ಎಂಬ ವಸ್ತು ಅಥವಾ ಪದಾರ್ಥ ಇರದಿದ್ದರೂ ಭೂಮಿ ವಾಯುಮಂಡಲಗಳ ಅಸ್ತಿತ್ವದಿಂದಲೂ ಬೆಳಕು ಮತ್ತು ನಮ್ಮ ಕಣ್ಣುಗಳ ರಚನೆಯಿಂದಲೂ ಅದೊಂದು ನೀಲ ಅರ್ಧಗೋಳವಾಗಿ ಭಾಸವಾಗುತ್ತದೆ.
ಆಕಾಶ ಭೂಮಿ ಅತಿ ದೂರದಲ್ಲಿ ಒಂದು ಮಹಾವೃತ್ತದಲ್ಲಿ ಸಂಧಿಸಿದಂತೆ ಭಾಸವಾಗುವುದು. ಇದರ ಕೇಂದ್ರ ವೀಕ್ಷಕ. ಈ ವೃತ್ತದಿಂದ ಕೆಳಗೆ ಅವನಿಗೇನೂ ಕಾಣಿಸದು. ವೃತ್ತದ ಹೆಸರು ಕ್ಷಿತಿಜ (ದಿಗಂತ). ವೀಕ್ಷಕನ ಸ್ಥಾನವನ್ನು ಅನುಸರಿಸಿ ಕ್ಷಿತಿಜ ವ್ಯತ್ಯಾಸಗೊಳ್ಳುತ್ತದೆ. ಪ್ರತಿಯೊಂದು ಆಕಾಶಕಾಯವೂ ಕ್ಷಿತಿಜದ ಪೂರ್ವವಲಯದಲ್ಲಿ ಮೂಡಿ, ಮೇಲೇರಿ, ಪಶ್ಚಿಮ ವಲಯದಲ್ಲಿ ಮುಳುಗಿದಂತೆ ನಮಗೆ ಭಾಸವಾಗುವುದು. ಆಕಾಶಕಾಯವೂ ಒಂದೊಂದು ಕಾಯದ ಪಥವೂ ಒಂದೊಂದು ವೃತ್ತ. ಉತ್ತರ ದಿಕ್ಕಿನೆಡೆಗೆ ಸರಿದಂತೆ ಅಲ್ಲಿರುವ ನಕ್ಷತ್ರ ಪಥಗಳು ಕ್ರಮೇಣ ಸಂಕೋಚಗೊಂಡು ಒಂದು ಸ್ಥಾನದಲ್ಲಿರುವ ನಕ್ಷತ್ರ ಪೂರ್ಣ ನಿಶ್ಚಲವಾಗಿರುವಂತೆಯೇ ತೋರುವುದು. ಇದು ಧ್ರುವನಕ್ಷತ್ರ. ಆಕಾಶದಲ್ಲಿ ಪ್ರತಿ ಕಾಯದ ದೈನಂದಿನ ಪಥ ಧ್ರುವನಕ್ಷತ್ರ ಕೇಂದ್ರವಾಗಿ ಅದರಿಂದ ಆಯಾ ನಕ್ಷತ್ರದ ದೂರ ತ್ರಿಜ್ಯವಾಗಿರುವ ವೃತ್ತ. ಉತ್ತರದಲ್ಲಿರುವಂತೆಯೇ ದಕ್ಷಿಣದಲ್ಲಿಯೂ (ಭೂಮಿಯ ಉತ್ತರಾರ್ಧವಲಯದಲ್ಲಿರುವ ನಮಗೆ ಕಾಣಿಸದ) ಒಂದು ನಿಶ್ಚಲ ಬಿಂದುವಿದೆ. ಅದು ದಕ್ಷಿಣ ಧ್ರುವ. ಆಕಾಶಗೋಳ ಈ ಎರಡು ಧ್ರುವಬಿಂದುಗಳನ್ನು ಜೋಡಿಸುವ ವ್ಯಾಸದ (ಇದರ ಕೇಂದ್ರ ವೀಕ್ಷಕ) ಸುತ್ತಲೂ ದಿವಸಕ್ಕೊಂದು ಸಲ ಆವರ್ತಿಸುವುದು. ಭೂಮಿ ಪಶ್ವಿಮದಿಂದ ಪೂರ್ವಕ್ಕೆ ದಿವಸಕ್ಕೊಂದು ಸಲ ಆವರ್ತಿಸಿದಂತೆ ನಮಗೆ ಭಾಸವಾಗುತ್ತದೆ.
## ಛಾಯಾಂಕಣ
## ಬಾಹ್ಯ ಸಂಪರ್ಕಗಳು
*
*Why is the sky blue? 

ವರ್ಗ:ಖಗೋಳಶಾಸ್ತ್ರ
ಅಮ್ರೋಹ

**ಅಮ್ರೋಹ** ಉತ್ತರ ಪ್ರದೇಶ ರಾಜ್ಯದ ಅಮ್ರೋಹ ಜಿಲ್ಲೆ ಯ ಆಡಳಿತ ಕೇಂದ್ರ.
### ಇತಿಹಾಸ
ಅಮ್ರೋಹದ ಹೆಸರು ಅಮ್ ಎಂದರೆ ಮಾವು ಎಂಬುದರಿಂದ ಬಂದಿದೆ. ಈ ಪ್ರದೇಶವು ಮಾವಿನ ಹಣ್ಣಿಗೆ ಪ್ರಸಿದ್ಧವಾಗಿದೆ.೧೨೬೬ರಲ್ಲಿ ಘಿಯಾಸುದ್ದೀನ್ ಬಾಲ್ಬನ್ ಇಲ್ಲಿಗೆ ದಂಡೆತ್ತಿ ಬಂದುದು ಈಗ ಲಭ್ಯವಿರುವ ಅಧಿಕೃತ ಪುರಾವೆ.ಅಲ್ಲಾವುದ್ದೀನ್ ಖಿಲ್ಜಿಯ ಕಾಲದಲ್ಲಿ ದಂಡೆತ್ತಿ ಬಂದ ಮಂಗೋಲರನ್ನು ಹಿಮ್ಮೆಟ್ಟಿಸಿದ ಸ್ಥಳ ಇದಾಗಿದೆ.
### ಜನ-ಜೀವನ
೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೧,೯೭,೧೩೫.ಪುರುಷರು:೧,೦೨,೮೦೪ ಮತ್ತು ಮಹಿಳೆಯರು ೪,೩೩೧. ಸಾಕ್ಷರತೆ:೬೩.೮೮%. ಮುಖ್ಯವಾಗಿ ಈ ನಗರವು ಮುಸ್ಲಿಂ ಸಮುದಾಯ ಹೆಚ್ಚಾಗಿರುವ ನಗರವಾಗಿದೆ.

### ಆರ್ಥಿಕತೆ
ಮಾವು ಇಲ್ಲಿಯ ಮುಖ್ಯ ಬೆಳೆ ಮತ್ತು ಆರ್ಥಿಕ ಮೂಲ.ಕರಕುಶಲ ವಸ್ತುಗಳ ತಯಾರಿಕೆ,ಕುಂಬಾರಿಕೆ ಮುಂತಾದವುಗಳೂ ಪ್ರಾಮುಖ್ಯವಾದವುಗಳು.
### ಬಾಹ್ಯ ಸಂಪರ್ಕ
* amroha.co.in 

ವರ್ಗ:ಉತ್ತರ ಪ್ರದೇಶ
ವರ್ಗ:ಭಾರತದ ಪಟ್ಟಣಗಳು
ಆನಂದ ವಿಕಟನ್

**ಆನಂದ ವಿಕಟನ್** ತಮಿಳು ಭಾಷೆ ಯ ಪ್ರಸಿದ್ಧ ವಾರಪತ್ರಿಕೆ.ಇದು ಚೆನ್ನೈನಿಂದ ಪ್ರಕಟವಾಗುತ್ತಿದೆ.ಇದು ೧೯೨೮ರಲ್ಲಿ ಪ್ರಾರಂಭವಾಯಿತು.

## ಉಲ್ಲೇಖಗಳು 
ವರ್ಗ:ಪತ್ರಿಕೋದ್ಯಮ
ವರ್ಗ:ತಮಿಳುನಾಡು
ಆನೆಮುಡಿ ಶಿಖರ

**ಆನೆಮುಡಿ ಶಿಖರ** (ಆನೈಮುಡಿ) ಇದು ಪಶ್ಚಿಮ ಘಟ್ಟ ದ ಅಣ್ಣಾಮಲೈ ಪರ್ವತ ಶ್ರೇಣಿಯಲ್ಲಿರುವ ಒಂದು ಶಿಖರ. ಸಮುದ್ರ ಮಟ್ಟದಿಂದ ೮೮೪೨ ಅಡಿಗಳಷ್ಟು ಎತ್ತರವಿದ್ದು ದಕ್ಷಿಣ ಭಾರತದಲ್ಲೇ ಅತ್ಯಂತ ಎತ್ತರವಾದ ಶಿಖರವಾಗಿದೆ.ಇದು ಕೇರಳ ರಾಜ್ಯದಲ್ಲಿದೆ.

ವರ್ಗ:ಪಶ್ಚಿಮ ಘಟ್ಟಗಳು
ವರ್ಗ:ಭೂಗೋಳ
ವರ್ಗ:ಪರ್ವತಗಳು
ಪಾವ್ಲೊ ಕೊಯೆಲೊ

thumb
ಪಾವ್ಲೊ ಕೊಹಿಲೊ ಪಾವ್ಲೊ ಕೊಹಿಲೊ ಜನನ: ಆಗಸ್ಟ್ 24, 1947 (೨೪/೦೮/೧೯೪೭) (66ವರ್ಷ) ಜನ್ಮಸ್ಥಳ: ರಿಯೋ ಡಿಜನೈರೋ, ಬ್ರೆಜಿಲ್ ವೃತ್ತಿ : ಸಾಹಿತಿ, ಕಾದಂಬರಿಕಾರ, ಕವಿ,ಚಿತ್ರಸಾಹಿತಿ. ಬ್ರೆಜಿಲ್ ಮೂಲದ ಪೋರ್ಚುಗೀಸ್, ಸ್ಪಾನಿಷ್ ಹಾಗೂ ಆಂಗ್ಲ ಭಾಷೆಗಳ ವಿಶ್ವಪ್ರಸಿದ್ಧ ಸಾಹಿತಿ, ಇವರು ಬ್ರೆಜಿಲ್ ದೇಶದ ರಿಯೋಡಿಜನೈರೋ ನಗರದಲ್ಲಿ (೨೪/೦೮/೧೯೪೭) ರಲ್ಲಿ ಜನಿಸಿದರು. ಪಾವ್ಲೊ ಕೊಹಿಲೊ ವಿಶ್ವದ ಆತ್ಯಂತ ಜನಪ್ರಿಯ ಸಾಹಿತಿಗಳಲೊಬ್ಬರು.

ಪಾವ್ಲೊ ಕೊಹಿಲೊರವರು ಬಾಲ್ಯದಲ್ಲಿ ಸದಾ ಅನ್ಯಮನಸ್ಕರಾಗಿದ್ದು ಪೋಷಕರಿಗೆ ತಲೆನೋವಾಗಿದ್ದರು, ಇವರಿಂದ ಬೇಸತ್ತಿದ್ದ ಪೋಷಕರು ಮಾನಸಿಕ ಚಿಕಿತ್ಸಾ ಕೇಂದ್ರಕ್ಕೆ ಸೇರಿಸಿದ್ದರು, ೨೦ವರ್ಷಗಳ ತರುವಾಯ ಅಲ್ಲಿಂದ ಬಿಡುಗಡೆಗೊಂಡ ಪೌಲೊ, ಹಿಪ್ಪಿಗಳಡೆಗೆ ಆಕರ್ಷಿತರಾಗಿದ್ದರು, ೧೯೬೫ರಿಂದ ೧೯೭೪ರವರೆಗೆ ಚಿತ್ರಗೀತೆಗಳನ್ನು ಬರೆಯುವುದರ ಮೂಲಕ ಪ್ರಸಿದ್ಧರಾಗಿದ್ದರು. ೧೯೭೪ರಲ್ಲಿ ಬ್ರೆಜಿಲ್ ನ ಮಿಲಿಟರಿ ಸರಕಾರವು ಸಂಶಯಾಸ್ಪದ ಕಾರಣಗಳಿಗೆ ಇವರನ್ನು ಬಂಧಿಸಿತ್ತು. 
೧೯೮೨ರಲ್ಲಿ ಪೌಲೊ ಕೊಹಿಲೊರ ಮೊದಲ ಕೃತಿ ಹೆಲ್ ಆರ್ಚೀಸ್ ಬಿಡುಗಡೆಯಾಯಿತು,ಇದು ಓದುಗರ ಗಮನಸೆಳೆಯುವಲ್ಲಿ ವಿಫಲವಾಯಿತು, ೧೯೮೬ರಲ್ಲಿ ತಮ್ಮ ಜೀವನಾನುಭವಗಳಿಂದ ಆಧಾರಿತವಾದ ದಿ ಪಿಲ್ಗ್ರಿಮೇಜ್ ಹಾಗೂ ದಿ ಅಲ್ ಕೆಮಿಸ್ಟ್ ಅನ್ನು ಬರೆದ ಪಾವ್ಲೊ ಅಪಾರ ಜನಮನ್ನಣೆಗಳಿಸಿದರು.

ದಿ ಆಲ್ ಕೆಮಿಸ್ಟ್ ಪಾವ್ಲೊ ಕೊಹಿಲೊರವರ ಅತ್ಯಂತ ಪ್ರಸಿದ್ದ ಕೃತಿಯಾಗಿದ್ದು ಸುಮಾರು ೮೦ ಭಾಷೆಗಳಿಗೆ ಅನುವಾದಗೊಂಡಿದ್ದು, ಸುಮಾರು ೧೫೦ ಮಿಲಿಯನ್ ಪ್ರತಿಗಳಷ್ಟು ಮಾರಾಟವಾಗಿದೆ.

ವೆರೋನಿಕಾ ಡಿಸೈಡ್ಸ್ ಟು ಡೈ, ಬ್ರಿಡಾ, ಇಲೆವನ್ ಮಿನಿಟ್ಸ್, ದಿ ಝಹೀರ್, ದಿ ಡೆವಿಲ್ ಅಂಡ್ ಮಿಸ್ ಪ‌್ಯಮ್ರಾ, ದಿ ವಲ್ಕರಿಯಸ್, ದಿ ಫಿಫ್ತ್ ಮೌಂಟೇನ್, ಆಂಡ್ ದಿ ವಿನ್ನರ್ ಸ್ಟ್ಯಾಂಡ್ಸ್ ಅಲೋನ್, ಬೈ ದಿ ರಿವರ್ ಪೈಡ್ರಾ ಐ ಸ್ಯಾಟ್ ಡೌನ್ ಅಂಡ್ ವೆಪ್ಟ್, ಮನುಸ್ಕ್ರಿಪ್ಟ್ ಫೌಂಡ್ ಇನ್ ಆಕ್ರಾ ಇವು ಪಾವ್ಲೊ ಕೊಹಿಲೊರವರ ಇತರ ಕೃತಿಗಳು, ಅಡಲ್ಟರಿ ಎಂಬ ಪುಸ್ತಕವು ಅಗಸ್ಟ್ ೨೦೧೪ರಲ್ಲಿ ಸ್ಪಾನಿಷ್ ಹಾಗೂ ಆಂಗ್ಲ ಅವೃತ್ತಿಗಳಲ್ಲಿ ಬಿಡುಗಡೆಯಾಗಲಿದೆ
ಅವರು ಅನೇಕ ಅಂತರರಾಷ್ಟ್ರೀಯ ಪ್ರಶಸ್ತಿಗಳ ಗ್ರಾಹಿಯಾಗಿದ್ದಾರೆ, ಅವುಗಳಲ್ಲಿ ವಿಶ್ವ ಆರ್ಥಿಕ ವೇದಿಕೆಯ ಕ್ರಿಸ್ಟಲ್ ಪ್ರಶಸ್ತಿ ಮತ್ತು ಫ಼್ರಾನ್ಸ್‍ನ ಲೀಜ಼್ಞಾ ಡೂನರ್ ಕೆಲವು.
## ಉಲ್ಲೇಖಗಳು
ವರ್ಗ:ಕಾದಂಬರಿಕಾರರು
ವರ್ಗ:ವಿಲೀನಗೊಳಿಸಬೇಕಿರುವ ಲೇಖನಗಳು
ಮದನ್ ಲಾಲ್ ಧಿಂಗ್ರ

**ಮದನ್ ಲಾಲ್ ಧಿಂಗ್ರ** (ಸೆಪ್ಟೆಂಬರ್  18, 1883 - ಆಗಸ್ಟ್ 17, 1909) ಭಾರತ ದೇಶದ ಮಹಾನ್ ಕ್ರಾಂತಿಕಾರಿ ಸ್ವಾತಂತ್ರ್ಯ ಹೋರಾಟಗಾರರಲ್ಲಿ ಒಬ್ಬರು.   ಬಹುಶಃ ಬ್ರಿಟಿಷರ ನೆಲವಾದ ಇಂಗ್ಲೆಂಡಿನಲ್ಲಿ  ಮರಣ ದಂಡನೆಗೆ ಒಳಗಾದ ಮೊದಲ ವ್ಯಕ್ತಿ ಮದನ್ ಲಾಲ್ ಧಿಂಗ್ರ.  ಅವರು ತಮ್ಮನ್ನು ನೇಣಿಗೆ ಒಡ್ಡಿಕೊಂಡ ದಿನ ಆಗಸ್ಟ್  17,  1909.

## ಜೀವನ
ಮದನ್ ಲಾಲ್ ಧಿಂಗ್ರರು ಮನಸ್ಸು ಮಾಡಿದ್ದರೆ ಶ್ರೀಮಂತಿಕೆಯ ಸುಪ್ಪತ್ತಿಗೆಯಲ್ಲಿ ಜೀವಿಸಬಹುದಾಗಿತ್ತು.  ಫೆಬ್ರುವರಿ ೧೮,  ೧೮೮೩ರಂದು ಅಮೃತಸರದಲ್ಲಿ ಜನಿಸಿದ ಅವರದ್ದು  ಅತ್ಯಂತ  ಶ್ರೀಮಂತ ಕುಟುಂಬ.  ಅವರ ತಂದೆ ದಿತ್ತ ಮಲ್ ಅವರು ಸರ್ಕಾರಿ ಹಿರಿಯ ವೈದ್ಯರಾಗಿ ನಿವೃತ್ತಿ ಪಡೆದಿದ್ದವರು.   ಅಮೃತಸರದಲ್ಲಿ ಅವರ ಅಧಿಪತ್ಯದಲ್ಲಿ  ೨೧ ದೊಡ್ಡ ಮನೆಗಳು,  ೬  ಶ್ರೀಮಂತ ಬಂಗಲೆಗಳಿದ್ದುವಂತೆ.  ಮುಂದೆ ದತ್ತ ಮಲ್ ಅವರು ಈಗಿನ ಪಾಕಿಸ್ತಾನದಲ್ಲಿರುವ ಸಹಿವಾಲ್ ಎಂಬ ಗ್ರಾಮಕ್ಕೆ ವಲಸೆ ಬಂದು  ೧೮೫೦ರ ವರ್ಷದಲ್ಲಿ ನಿಧನರಾದರು.  ಅಲ್ಲಿಯೂ ಅವರಿಗೆ ಪೂರ್ವಾರ್ಜಿತವಾಗಿ ಬಂದ ಅಪಾರ ಭೂಮಿ  ಶ್ರೀಮಂತ ಬಂಗಲೆಗಳಿದ್ದವು.  ಅಂದಿನ ದಿನಗಳಲ್ಲಿ ರಾಜರುಗಳ ಬಳಿಯೂ ಇಲ್ಲದಿದ್ದಂತಹ  ಶ್ರೀಮಂತ ಕಾರು ಮತ್ತಿತರ ಭವ್ಯ  ಶ್ರೀಮಂತಿಕೆ ಅವರ ಬಳಿ ಇತ್ತು.     ಬ್ರಿಟಿಷ್ ಸರ್ಕಾರ ಅವರನ್ನು  ರಾಜ್ ಸಾಹೇಬ ಎಂದೇ ಗೌರವಿಸುತ್ತಿತ್ತು.  ಅವರಿಗೆ ಏಳು ಗಂಡು ಮಕ್ಕಳು ಮತ್ತು ಒಬ್ಬ ಪುತ್ರಿ ಇದ್ದರು.  ಮೂರು ಗಂಡು ಮಕ್ಕಳು ವೈದ್ಯರಾದರೆ, ಮೂರು ಮಕ್ಕಳು ಬ್ಯಾರಿಸ್ಟರ್ ಪದವಿ ಪಡೆದವರು. ಇನ್ನೊಬ್ಬ ಪುತ್ರ ಮಾತ್ರ ಅಪವಾದ......    ಆತನೇ ಕ್ರಾಂತಿಕಾರಿಯಾದ ಮದನ್ ಲಾಲ್ ಧಿಂಗ್ರ.  

## ಓದಿನ ದಿನದಲ್ಲೇ ಹೋರಾಟ
ತನ್ನ ಓದಿನ ದಿನಗಳಲ್ಲಿ ಮದನ್ ಲಾಲ್ ಧಿಂಗ್ರ,  ಲಾಲಾ ಲಜಪತ್ ರಾಯ್ ಮತ್ತು ಭಗತ್ ಸಿಂಗ್ ಅವರ ಚಿಕ್ಕಪ್ಪ ಅಜಿತ್ ಸಿಂಗ್ ಅವರುಗಳು  ಸಂಘಟಿಸಿದ್ದ ‘ಪಗ್ಡಿ ಸಂಬಾಲ್ ಜತ್ತ’ ಎಂಬ ಚಳವಳಿಯಲ್ಲಿ ಪಾಲ್ಗೊಂಡು ಅದಕ್ಕಾಗಿ ದೈಹಿಕವಾಗಿ ಶ್ರಮಿಸಿದ.  ಭಾರತೀಯ ಬಡತನ ಮತ್ತು ಕ್ಷಾಮದ ಪರಿಸ್ಥಿತಿಯ ಕುರಿತಾಗಿನ ತೀವ್ರವಾದ ಅಧ್ಯಯನವನ್ನು ಧಿಂಗ್ರ ಕೈಗೊಂಡ.  ಸ್ವದೇಶಿ ಚಳುವಳಿಗೆ ಬದ್ಧನಾಗಿ ಲಾಹೋರಿನ ಕಾಲೇಜಿನ ದಿನಗಳಲ್ಲಿ ಬ್ರಿಟಿಷ್ ಸರ್ಕಾರ ವಿದೇಶಿ ಬಟ್ಟೆಯಲ್ಲಿ ತಯಾರಿಸಿದ ಕೋಟು ಧರಿಸಬೇಕೆಂದು ವಿಧಿಸಿದ್ದ ಶಿಸ್ತನ್ನು ವಿರೋಧಿಸಿ ಕಾಲೇಜಿನಿಂದಲೂ ಹೊರಹಾಕಲ್ಪಟ್ಟ.  ಬ್ರಿಟಿಷರು ಕಾಲ್ಕಾ ಎಂಬಲ್ಲಿ ನಡೆಸುತ್ತಿದ್ದ ಕುದುರೆಗಾಡಿ ವ್ಯವಸ್ಥೆಯ  ‘ಟಾಂಗಾ ಸರ್ವಿಸ್’ ಸಂಸ್ಥೆಯಲ್ಲಿ ಗುಮಾಸ್ತನಾದ.  ಅಲ್ಲಿಯೂ  ಕಾರ್ಮಿಕರ ಸಂಘಟನೆ ಮಾಡಲು ಹೋಗಿ ಕೆಲಸ ಕೆಲಸ ಕಳೆದುಕೊಂಡ.  ಕೆಲವೊಂದು ಕಾಲ ಮುಂಬೈನಲ್ಲಿ ಅಲ್ಲಿ ಇಲ್ಲಿ ಕೆಲಸ ಮಾಡಿ ತನ್ನ ಹಿರಿಯ ಸಾಧರ ಡಾಕ್ಟರ್ ಬಿಹಾರಿ ಲಾಲ್ ಅವರ ಮಾತಿಗೆ ಗೌರವ ಕೊಟ್ಟು ಉನ್ನತ ವ್ಯಾಸಂಗಕ್ಕಾಗಿ ಇಂಗ್ಲೆಂಡಿಗೆ ಹೊರಟ.

## ಇಂಗ್ಲೆಂಡಿನಲ್ಲಿ ಚಳುವಳಿ
ಇಂಗ್ಲೆಂಡಿಗೆ ಬಂದ ಧಿಂಗ್ರ ಇಂಜಿನಿಯರಿಂಗ್ ವಿದ್ಯಾಭ್ಯಾಸಕ್ಕೆ ತೊಡಗಿದರೂ ಶೀಘ್ರದಲ್ಲಿ ಸ್ವಾತಂತ್ರ್ಯ ಚಳವಳಿಗೆ ಇಳಿದುಬಿಟ್ಟರು.  ಶ್ಯಾಮ್ಜಿ ಕೃಷ್ಣ ವರ್ಮ  ಮತ್ತು ವೀರ ಸಾವರ್ಕರ್ ಅವರ ಪ್ರಭಾವ ಧಿಂಗ್ರ ಅವರನ್ನು ಸೆಳೆದುಬಿಟ್ಟಿತು.  ಒಂದೇ ವಯಸ್ಸಿನವರಾದ ಶ್ಯಾಮ್ಜಿ ಕೃಷ್ಣ ವರ್ಮ ಮತ್ತು ಧಿಂಗ್ರ ಜೊತೆ ಜೊತೆಯಾಗಿ ಸ್ವಾತಂತ್ರ್ಯ ಕಾರ್ಯಗಳಲ್ಲಿ ತೊಡಗಿದ್ದರು.  ಆದರೆ ಬ್ರಿಟಿಷ್ ಸರ್ಕಾರದ ಕಿರುಕಳ ಹೆಚ್ಚಾಗಿ ಶ್ಯಾಮ್ಜಿ ವರ್ಮ ಪ್ಯಾರಿಸ್ಸಿಗೆ ವಲಸೆ ಹೋಗಬೇಕಾಯಿತು.  ಇತ್ತ ವೀರ ಸಾವರ್ಕರ್ ಅವರಿಂದ ಪ್ರೋತ್ಸಾಹಿತರಾದ ಧಿಂಗ್ರ ಇಂಗ್ಲೆಂಡಿನಲ್ಲಿ ಭಾರತೀಯರನ್ನು ಗುಪ್ತಚರರಾಗಿ ಬಳಸುವುದರಲ್ಲಿ ನಿಷ್ಣಾತನಾಗಿದ್ದ ಸರ್ ವಿಲಿಯಮ್ ಹಟ್ಟ್ ಕರ್ಜನ್ ವೈಲಿ ಎಂಬ ಅಧಿಕಾರಿಯನ್ನು  ಗುಂಡಿಕ್ಕೆ ಕೊಂದರು.

## ನೇಣುಗಂಬಕ್ಕೆ ಹೋದ ವೀರ
ಸುಮಾರು ಒಂದೂವರೆ ತಿಂಗಳುಗಳ ಕಾಲ ವಿಚಾರಣೆಯ ನಂತರ ಆಗಸ್ಟ್ ೧೭, ೧೯೦೯ ರಂದು ೨೬ರ ಹರೆಯದ ಧಿಂಗ್ರರನ್ನು ಗಲ್ಲಿಗೇರಿಸಲಾಯಿತು.  ಭಗತ್ ಸಿಂಗರು ಭಾರತದ ಕ್ರಾಂತಿಕಾರಿಗಳ ಕುರಿತಾದ ಬರಹದಲ್ಲಿ ಮದನ್ ಲಾಲ್ ಧಿಂಗ್ರರನ್ನು ಗೌರವಪೂರ್ವಕವಾಗಿ ಸ್ಮರಿಸಿದ್ದಾರೆ.

ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:ಕ್ರಾಂತಿಕಾರ ಹೋರಾಟಗಾರರು
ಯಂತ್ರಮಾನವ

200px|thumb|right
**ಯಂತ್ರಮಾನವ** ಒಂದು ಯಾಂತ್ರಿಕ ಅಥವಾ ಮಿಥ್ಯಾ ಸಾಧನ, ಸಾಮಾನ್ಯವಾಗಿ ಗಣಕ ಕ್ರಮವಿಧಿ ಅಥವಾ ವಿದ್ಯುನ್ಮಂಡಲದ ಮಾರ್ಗದರ್ಶನದಲ್ಲಿ ಕಾರ್ಯನಿರ್ವಹಿಸುವ ಒಂದು ವಿದ್ಯುದ್ಯಾಂತ್ರಿಕ ಯಂತ್ರ. ಯಂತ್ರಮಾನವಗಳು ಸ್ವಯಮಾಧಿಕಾರದ್ದು ಅಥವಾ ಅರೆ-ಸ್ವಯಮಾಧಿಕಾರದ್ದಾಗಿರಬಹುದು ಮತ್ತು ಹೋಂಡಾದ *ಅಡ್‍ವಾನ್ಸ್‍ಡ್ ಸ್ಟೆಪ್ ಇನ್ ಇನವೇಟಿವ್ ಮೋಬಿಲಿಟಿ* (ಅಶಿಮೊ) ಮತ್ತು ಟೋಸಿಯ *ಟೋಸಿ ಪಿಂಗ್ ಪಾಂಗ್ ಪ್ಲೇಯಿಂಗ್ ರೋಬಾಟ್* (ಟೋಪಿಯೊ) ಹ್ಯೂಮನಾಯ್ಡ್‍ಗಳ ಶ್ರೇಣಿಯಿಂದ ಕೈಗಾರಿಕಾ ಯಂತ್ರಮಾನವಗಳು, ಒಟ್ಟಾಗಿ ಪ್ರೋಗ್ರಾಂ ಮಾಡಿದ ಸಮೂಹ ಯಂತ್ರಮಾನವಗಳು, ಮತ್ತು ಸೂಕ್ಷ್ಮದರ್ಶಕೀಯ ನ್ಯಾನೊ ಯಂತ್ರಮಾನವಗಳವರೆಗೆ ಸಹ ವ್ಯಾಪಿಸಿವೆ. ಜೀವಸದೃಶ ರೂಪ ಅಥವಾ ಚಲನೆಗಳನ್ನು ಸ್ವಯಂಚಾಲಿತಗೊಳಿಸಿ ಅನುಕರಿಸುವ ಮೂಲಕ, ಒಂದು ಯಂತ್ರಮಾನವವು ಅದರ ಸ್ವಂತದ ಬುದ್ಧಿವಂತಿಕೆ ಅಥವಾ ಯೋಚನೆಯ ಭಾವನೆಯನ್ನು ತಿಳಿಸಬಹುದು.
## ಜಪಾನ್ ಮತ್ತು ರೊಬಾಟ್
*2020ರ ಟೋಕಿಯೊ ಒಲಿಂಪಿಕ್ಸ್‌ನಲ್ಲಿ ಹೊಸದೊಂದು ಮಾಯಾ ಲೋಕವನ್ನೇ ಸೃಷ್ಟಿಸಲು ಜಪಾನ್ ಸಿದ್ಧತೆ ನಡೆಸಿದೆ. ಚಾಲಕರಿಲ್ಲದ ಕಾರುಗಳು, ಜಲಜನಕ ಶಕ್ತಿಯಿಂದ ನಿಶ್ಶಬ್ದ ಚಲಿಸುವ ವಾಹನಗಳು, 5ಜಿ ಸಂಪರ್ಕ ವ್ಯವಸ್ಥೆ, ಗಂಟೆಗೆ 600 ಕಿ.ಮೀ ವೇಗದ ಸೂಪರ್ ಮ್ಯಾಗ್ಲೆವ್ ರೈಲುಬಂಡಿ, ಉಪಗ್ರಹದ ಮೂಲಕ ಉಲ್ಕಾವೃಷ್ಟಿ, ಈಗಿನ ಎಚ್‌ಡಿ ಟಿವಿಗಳಿಗಿಂತ 16 ಪಟ್ಟು ಹೆಚ್ಚು ಸ್ಪಷ್ಟವಾಗಿ ಚಿತ್ರಗಳನ್ನು ಬಿತ್ತರಿಸುವ 8ಕೆ ಟಿವಿ, ಜೊತೆಗೆ ಹೆಜ್ಜೆ ಹೆಜ್ಜೆಗೂ ರೋಬಾಟ್‌ಗಳು.
*ಜಪಾನ್ ಎಂದರೆ ರೋಬಾಟ್‌ಗಳ ಜನ್ಮಸ್ಥಾನ ತಾನೆ? ಅಲ್ಲಿ ಎಳೆಯರ ಸಂಖ್ಯೆ ಕಡಿಮೆಯಾಗುತ್ತಿದೆ.  ಹಿರಿಯ ನಾಗರಿಕರ ಸಂಖ್ಯೆ ದಿನದಿನವೂ ಹೆಚ್ಚುತ್ತಿದೆ. ಅವರ ಸೇವೆಗೆಂದು ತರಾವರಿ ರೋಬಾಟ್‌ಗಳು ಜನ್ಮ ತಾಳುತ್ತಿವೆ. ಸುದ್ದಿ ಓದುತ್ತ ಕತೆ ಹೇಳುತ್ತ, ಹಾಡುವ ಪುಟ್ಟ ಮುದ್ದಿನ ರೋಬಾಟ್‌ಗಳು; ಹಿರಿಯರನ್ನು ಮಂಚದಿಂದ ಎತ್ತಿ ಗಾಲಿಕುರ್ಚಿಯ ಮೇಲೆ ಕೂರಿಸುವ ಧಾಂಡಿಗ ರೋಬಾಟ್‌ಗಳು, ರಸ್ತೆಗಿಳಿದಾಗ ಮಾರ್ಗದರ್ಶಿ ರೋಬಾಟ್‌ಗಳು.
*ಒಲಿಂಪಿಕ್ಸ್ ಕ್ರೀಡೆ ನಡೆಯುವ ಒಡಾಯಿಬಾ ಗ್ರಾಮದಲ್ಲಿ ರೋಬಾಟ್‌ಗಳದ್ದೇ ಪ್ರತ್ಯೇಕ ಗ್ರಾಮ ಇರುತ್ತದಂತೆ. ಅತಿಥಿಗಳ ಸಂಚಾರ ವ್ಯವಸ್ಥೆ, ಮನರಂಜನೆ, ಊಟೋಪಚಾರ ಮೇಲ್ವಿಚಾರಣೆ ಮತ್ತು 27 ಭಾಷೆಗಳಲ್ಲಿ ಮಾತಾಡಬಲ್ಲ ರೋಬಾಟ್‌ಗಳ ಸೈನ್ಯವೇ ಸಜ್ಜಾಗುತ್ತಿದೆ. ತಾನೇ ರೋಬಾಟಿಕ್ಸ್ ತಂತ್ರಜ್ಞಾನದ ಜಾಗತಿಕ ಮುಂದಾಳು ಎಂಬುದನ್ನು ತೋರಿಸಲು ಜಪಾನ್ ಹೊರಟಿದೆ.
### ರೋಬೊ ಪರಿಚಾರಕಿಯರು
*ಪಾಕಿಸ್ತಾನದ ಮುಲ್ತಾನ್‌ನ ಪಿಜ್ಜಾಡಾಟ್‌ಕಾಮ್‌ ರೆಸ್ಟೊರಂಟ್‌ನಲ್ಲಿ ಮೊದಲ ಬಾರಿಗೆ ರೋಬೊ ಪರಿಚಾರಕಿಯರು ಮುಗುಳುನಗೆಯೊಂದಿಗೆ ಪಿಜ್ಜಾ ಸರ್ವ್‌ ಮಾಡುತ್ತಾರೆ.
## ರೊಬೊಟ್ ಕಾವಲು ತೋಳ
*ಗೋಡೆಯ ಮೇಲೆ ಹಲ್ಲಿಯಂತೆ ಸರಿದಾಡುವ ಅವುಗಳು ನೆಲದ ಮೇಲೆ ಮನುಷ್ಯರಂತೆ ಹೆಜ್ಜೆಯನ್ನೂ ಹಾಕುತ್ತವೆ. ಜಪಾನ್‌ನಲ್ಲಿ ‘ಸೂಪರ್‌ ಮಾನ್‌ಸ್ಟರ್‌ ತೋಳ’ವನ್ನು ನಿಲ್ಲಿಸುವ ಖಯಾಲಿ ಬೆಳೆದಿದೆ. 50 ಸೆಂಟಿ ಮೀಟರ್‌ ಎತ್ತರದ ಈ ಎಲೆಕ್ಟ್ರಿಕ್‌ ತೋಳ, ಹೊಲಕ್ಕೆ ನುಗ್ಗುವ ಜಿಂಕೆ ಮತ್ತಿತರ ಪ್ರಾಣಿಗಳನ್ನು ತನ್ನಲ್ಲಿರುವ ಸೆನ್ಸರ್‌ ಮೂಲಕವೇ ಕಂಡುಹಿಡಿದು ಓಡಿಸುತ್ತದಂತೆ. 48 ಬಗೆಯ ಧ್ವನಿಗಳನ್ನು ಗುರುತಿಸುವ ಸಾಮರ್ಥ್ಯವನ್ನು ಕೂಡ ಅದು ಹೊಂದಿದೆ.

## ನೋಡಿ
*ತಂತ್ರಜ್ಞಾನ
*ಯಂತ್ರಮಾನವಶಾಸ್ತ್ರ

## ಉಲ್ಲೇಖಗಳು 
ವರ್ಗ:ಯಂತ್ರಗಳು
ವರ್ಗ:ತಂತ್ರಜ್ಞಾನ
.
ಕಂಧಾರಿ (ಗೋವಿನ ತಳಿ)

ಉತ್ತರ ಕರ್ನಾಟಕದ ಸಾವಿರದ ಆರುನೂರು ವರ್ಷಗಳಷ್ಟು ಹಳೆಯದು ಈ ತಳಿ. ಭಾರತೀಯ ಗೋ ತಳಿಗಳಲ್ಲಿ ಶೇಕಡ ತೊಂಬತ್ತು ಭಾಗದ ತಳಿಗಳ ಹೆಸರು ಬಂದಿದ್ದು ತಳಿಗಳು ಅಭಿವೃದ್ಧಿಗೊಂಡ ಪ್ರದೇಶದ ಹೆಸರಿನಿಂದಲೇ. ಅದಿಲ್ಲವಾದರೆ ಅಮೃತಮಹಲ್‌ನಂತೆ ತಳಿಯ ಹಿರಿಮೆಯನ್ನು ಕಂಡು ಅದನ್ನು ಪೋಷಿಸಿದ, ಅಭಿವೃದ್ದಿ ಪಡಿಸಿದವರು ವಿಶೇಷ ನಾಮಕರಣ ಮಾಡಿದ ಉದಾಹರಣೆಗಳು ಕೆಲವಿವೆ. ಆದರೆ ವ್ಯಕ್ತಿಯೊಬ್ಬನ ಹೆಸರೇ ತಳಿಯ ಹೆಸರು ಅಂತ ಆಗಿರುವುದು ಕಂಧಾರಿಯ ವಿಷಯದಲ್ಲಿ ಮಾತ್ರ. ಅದು ರಾಜಾ ಕನ್ಹಾರ್ ನ ಹೆಸರು. ಮರಾಠಾವಾಡೆಯ ಉಳುಮೆಯ ಮೂಲಬಲ ಕಂಧಾರಿ ತನ್ನ ವಿಶಿಷ್ಟ ಕೆಂಬಣ್ಣದಿಂದ **ಲಾಲ್ (ಕೆಂಪು) ಕಂಧಾರಿ** ಎಂದೇ ಜನಜನಿತ. ಈ ತಳಿಯ ಉಗಮವಾಗಿದ್ದು ಅಥವಾ ಹೆಚ್ಚಿನ ಪ್ರಚಾರ ದೊರೆಕಿದ್ದು ಸಾವಿರದ ಆರುನೂರು ವರ್ಷಗಳ ಹಿಂದಿದ್ದ ನಾಂದೇಡ್ ಪ್ರಾಂತ್ಯದ ಪ್ರಸಿದ್ಧ ದೊರೆ ರಾಜ ಸೋಮದೇವರಾಯನ ಆಸ್ಥೆ ಅಕ್ಕರೆಗಳಿಂದ. ಬರಪ್ರದೇಶದ ರೈತರಿಗೆ ಸಹಾಯವಾಗಿದ್ದ ಈ ತಳಿಯ ಕೆಲಸಗಾರಿಕೆಯ ಮಜಕೂರನ್ನು ಕಂಡ ರಾಜ ಸೋಮದೇವರಾಯ, ತನ್ನ ತಂದೆ ರಾಜ ಕನ್ಹಾರ್ ನ ಹೆಸರಲ್ಲಿ ಈ ತಳಿಯನ್ನು ಪ್ರಚುರಗೊಳಿಸಿದ. ನಂತರ ಇದು ಲಾತೂರು, ಪೋರ್ಬನಿ, ಲೋಹಾ ಪ್ರದೇಶಗಳಲ್ಲಿ ವಿಸ್ತೃತವಾಗಿ ಹರಡಿತು.

ಉಭಯೋಪಯೋಗಿ ಕಂಧಾರಿ ಮಧ್ಯಮ ಗಾತ್ರದ ಅತ್ಯಂತ ಚುರುಕಿನ ಸದೃಡ ತಳಿ. ಸಾಮಾನ್ಯವಾಗಿ ತಳಿಯ ಬಣ್ಣಕೆಂಪಾದರೂ, ಹೋರಿಗಳದ್ದು ಹೆಚ್ಚು ಗಾಡವಾದ ಕೆಂಪು. ಉದ್ದ ಕೆಳಬಗ್ಗಿದ ಕಿವಿಗಳು, ಉಬ್ಬಿದ, ಅಗಲ ಹಣೆ, ಕಪ್ಪು ವೃತ್ತದ ಮಧ್ಯದ ಹೊಳೆಯುವ ಕಡುಗಪ್ಪಿನ ಕಣ್ಣುಗಳು, ಅಷ್ಟೇನೂ ಉದ್ದವಾಗಿಲ್ಲದ ಆದರೆ ದಪ್ಪನೆಯ ಕೊಂಬುಗಳು, ದೊಡ್ಡ ಡುಬ್ಬ (ಹೋರಿಗಳಲ್ಲಿ ಗಣನೀಯವಾಗಿ ಎತ್ತರವಾಗಿರುತ್ತದೆ) ಇವು ಕಂಧಾರಿಯ ದೈಹಿಕ ಲಕ್ಷಣಗಳು.

ಸಾವಿರದ ಆರುನೂರು ವರ್ಷಗಳಷ್ಟು ಹಳೆಯದಾದ ಈ ತಳಿ ಜನರ ಉಪೇಕ್ಷೆಯಿಂದ ಮತ್ತು ಕೃತಕ ಗರ್ಭಧಾರಣೆಯ ಸಂಕರದ ಕಾರಣದಿಂದ ಧಾರ್ಡ್ಯತೆ ಕುಸಿಯುತ್ತಿದೆಯೆಂಬ ಅರಿವಿಗೆ ಬರುವಷ್ಟರಲ್ಲಿ ಶುದ್ಧ ತಳಿಗಳ ಸಂಖ್ಯೆ ಬಹಳ ಕಡಿಮೆಯಾಗಿತ್ತು. ೧೯೬೭ರಲ್ಲಿ ಎಚ್ಚರಗೊಂಡ ಸರ್ಕಾರದ ಹೈನುಗಾರಿಕಾ ಮಂತ್ರಾಲಯ, ೮ ಆಯ್ದ ಕಂಧಾರಿ ಹೋರಿಗಳನ್ನು ಹಿಂಗೋಲಿಯ ಸಾಕಣಿಕಾ ಕೇಂದ್ರದಲ್ಲಿ ಸಂರಕ್ಷಿಸಿತು. ಪರ್ಭಾನಿ ಜಿಲ್ಲೆಯ ೬ ಹಳ್ಳಿಗಳಲ್ಲಿ ಕೇಂದ್ರಗಳನ್ನು ತೆರೆದು ತಳಿಯ ಸಂರಕ್ಷಣೆಯ ಕುರಿತಾಗಿ ಕೂಡ ಪ್ರಯತ್ನ ನಡೆಯಿತು. ಈ ಪ್ರಯತ್ನಗಳು ನೇರವಾಗಿ ಅಲ್ಲದಿದ್ದರೂ ಪರೋಕ್ಷವಾಗಿ ರೈತರಲ್ಲಿ ಜಾಗ್ರತಿಯೊಂದನ್ನು ಮೂಡಿಸಿ ರೈತರೇ ಆಸ್ಥೆಯಿಂದ ಅದನ್ನು ರಕ್ಷಿಸುವಲ್ಲಿ ಬೇಕಾದ ಮನೋಭೂಮಿಕೆಯನ್ನು ರೂಪಿಸಿತು. ಸಂಪೂರ‍್ಣ ವಿನಾಶದ ಅಪಾಯ ತಪ್ಪಿತು. ಹಾಗೆ ಉಳಿದ ಶುದ್ಧ ತಳಿಗೆ ಈಗ ಬಾರೀ ಬೇಡಿಕೆ. ಹೈದರಾಬಾದ್ ಕರ್ನಾಟಕ ಪ್ರದೇಶದಲ್ಲಿ ಇವುಗಳ ಸಂಖ್ಯೆ ಒಂದೂವರೆಯಿಂದ ಎರಡು ಲಕ್ಷದಷ್ಟಿದೆ.

ಚಿತ್ರ:Red Kandhari 02.JPG|ಗಂಡು
ಚಿತ್ರ:Red Kandhari 01.JPG|ಹೆಣ್ಣು

## ಉಲ್ಲೇಖಗಳು 
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಅನಕಾಪಲ್ಲಿ

**ಅನಕಪಲ್ಲಿ** (ತೆಲುಗು:అనకాపల్లి, *ಅನಕಾಪಲ್ಲಿ*) ಆಂಧ್ರ ಪ್ರದೇಶ ರಾಜ್ಯದ ವಿಶಾಖಪಟ್ಟಣ ಜಿಲ್ಲೆ ಯ ಒಂದು ಪ್ರಮುಖ ಸ್ಥಳ. ಶಾರದಾ ನದಿಯ ದಡದಲ್ಲಿರುವ ಈ ಪಟ್ಟಣ ವಿಶಾಖಪಟ್ಟಣಕ್ಕಿಂತ ಸುಮಾರು ೩೪ ಕಿ.ಮೀ ದೂರದಲ್ಲಿದೆ. ಇದು ಒಂದು ದೊಡ್ಡ ವ್ಯಾಪಾರ ಕೇಂದ್ರವಾಗಿದ್ದು ಬೆಲ್ಲ ಇಲ್ಲಿಯ ಮುಖ್ಯ ಸರಕು.
### ಇತಿಹಾಸ
ಕಳಿಂಗ ಸಾಮ್ರಾಜ್ಯದ ಕಾಲದಿಂದ ಈ ಸ್ಥಳವು ಒಡಿಶಾ ದೊಂದಿಗೆ ಗುರುತಿಸಲ್ಪಡುತ್ತಿತ್ತು.ಆ ಬಳಿಕೆ ಅನೇಕ ರಾಜವಂಶಸ್ಥರು ಈ ಪ್ರದೇಶವನ್ನು ಆಳಿದರು.ಇವರಲ್ಲಿ ಕಳಿಂಗದ ಛೇದಿ ವಂಶಸ್ಥರು,ಪೂರ್ವದ ಗಂಗರು,ಕಾಕತೀಯ ವಂಶಸ್ಥರು,ವಿಜಯನಗರ ಮತ್ತು ಗೋಲ್ಕೊಂಡ ಸಾಮ್ರಾಜ್ಯಗಳು ಮುಖ್ಯವಾದವುಗಳು.ಬೌದ್ಧರ ಕಾಲದ ಸ್ತೂಪಗಳು ಮತ್ತು ಇತರ ಅವಶೇಷಗಳು ಈ ಸ್ಥಳದಲ್ಲಿ ದೊರೆತಿದ್ದು, ಇಲ್ಲಿಯ ಪ್ರಾಚೀನತೆಗೆ ಸಾಕ್ಷಿಯಾಗಿದೆ.

ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಆಂಧ್ರ ಪ್ರದೇಶ
ಅನಂದ್ ಜಿಲ್ಲೆ

**ಅನಂದ್ ಜಿಲ್ಲೆ** ಗುಜರಾತ್ ರಾಜ್ಯದ ಒಂದು ಜಿಲ್ಲೆ. ೧೯೯೭ರಲ್ಲಿ ಕೈರಾ ಜಿಲ್ಲೆ (ಕೇಢಾ ಜಿಲ್ಲೆ)ಯನ್ನು ವಿಭಾಗಿಸಿ ಈ ಜಿಲ್ಲೆಯನ್ನು ರಚಿಸಲಾಯಿತು.
### ಜನಸಂಖ್ಯೆ
ಈ ಜಿಲ್ಲೆಯ ಜನಸಂಖ್ಯೆ ೨೦೧೧ರ ಜನಗಣತಿಯಂತೆ ೨೦,೯೨,೨೭೬. ಸಾಂದ್ರತೆ:೭೧೧.ಲಿಂಗಾನುಪಾತ:೯೨೧ ಮತ್ತು ಸಾಕ್ಷರತೆ ಪ್ರಮಾಣ:೮೫.೭೯%
### ಭೌಗೋಳಿಕ
ವರ್ಗ:ಭಾರತದ ಜಿಲ್ಲೆಗಳು
ವರ್ಗ:ಗುಜರಾತದ ಜಿಲ್ಲೆಗಳು
ಚೇತನಾ ತೀರ್ಥಹಳ್ಳಿ

ಚೇತನಾ ತೀರ್ಥಹಳ್ಳಿ ಇವರು ಕನ್ನಡದ ಲೇಖಕಿ.  ಬ್ಲಾಗ್, ಕವಿತೆ, ಸಣ್ಣ ಕಥೆ, ನಾಟಕ ಹೀಗೆ ಅನೇಕ ಪ್ರಕಾರಗಳಲ್ಲಿ ಸಾಹಿತ್ಯ ರಚಿಸಿದ್ದಾರೆ. ಪ್ರಸ್ತುತ ಫ್ರೀಲ್ಯಾನ್ಸ್ ಬರಹಗಾರ್ತಿಯಾಗಿದ್ದಾರೆ ಮತ್ತು ಸಾಮಾಜಿಕ ಜಾಲತಾಣದಲ್ಲಿ ಸಕ್ರಿಯವಾಗಿದ್ದಾರೆ. 

## ಜೀವನ
ಆಗಷ್ಟ್ ೧೫, ೧೯೭೯ ರಲ್ಲಿ ತೀರ್ಥಹಳ್ಳಿಯಲ್ಲಿ ಜನಿಸಿದರು.  ಇವರ ಹುಟ್ಟು ಹೆಸರು ಗಾಯತ್ರಿ. ಮುಂದೆ ಲೇಖಕಿಯಾದಾಗ ಇವರು ತಮ್ಮ ಹೆಸರನ್ನು ಚೇತನಾ ತಿರ್ಥಹಳ್ಳಿ ಎಂದು ಬದಲಾಯಿಸಿಕೊಂಡರು. ಅಲಾವಿಕಾ ಇವರ ಮತ್ತೊಂದು ಹೆಸರು. ಈ ಹೆಸರಿನಲ್ಲಿ ಒಂದು 'ಇ - ಪುಸ್ತಕ'ವನ್ನೂ ಪ್ರಕಟಿಸಿದ್ದಾರೆ. ಶಿವಮೊಗ್ಗದ ಮೇರಿ ಇಮ್ಯಾಕ್ಯುಲೇಟ್ ಮತ್ತು ತೀರ್ಥಹಳ್ಳಿಯ ಸೇಂಟ್ ಮೇರೀಸ್ ಶಾಲೆಗಳಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ, ತೀರ್ಥಹಳ್ಳಿಯ ಸರ್ಕಾರಿ ಪ್ರೌಢಶಾಲೆಯಲ್ಲಿ ಪ್ರೌಢ ಶಿಕ್ಷಣ ಮತ್ತು  ತುಂಗಾ ಕಾಲೇಜಿನಲ್ಲಿ ವಿಜ್ಞಾನ ವಿಷಯದಲ್ಲಿ ಪದವಿಪೂರ್ವಶಿಕ್ಷಣ ಪಡೆದರು.  ಮೊದಲನೇ ವರ್ಷದ ಬಿ.ಎಸ್ ಸಿ ಓದಬೇಕಾದರೆ, ಮದುವೆಯ ಕಾರಣಗಳಿಂದ ಓದು ನಿಲ್ಲಿಸಬೇಕಾಯಿತು. ಪ್ರಣವ ಚೈತನ್ಯ ಇವರ ಒಬ್ಬನೇ ಮಗ.

## ವೃತ್ತಿ ಜೀವನ
*ಪಾಟೀಲ್ ಪುಟ್ಟಪ್ಪನವರ "ಪ್ರಪಂಚ" ವಾರ ಪತ್ರಿಕೆಯಲ್ಲಿ ಉಪ ಸಂಪಾದಕಿಯಾಗಿ ತಮ್ಮ ವೃತ್ತಿ ಜೀವನವನ್ನ್ನ್ನು ಆರಂಬಿಸಿದರು.  ಒಂದು ವರ್ಷ ಈ ಕೆಲಸ ಮಾಡಿದರು.
*ಟಿವಿ ೯ ವಾರ್ತಾ ವಾಹಿನಿಯಲ್ಲಿ ೩ ತಿಂಗಳು ಕೆಲಸ ಮಾಡಿದರು. 
*ಇಸ್ಕಾನ್‌ ನಲ್ಲಿ ಅನುವಾದಕಿ ಹಾಗೂ ಆಧ್ಯಾತ್ಮಿಕ ಮಾಸಪತ್ರಿಕೆಯ ಉಪ ಸಂಪಾದಕಿಯಾಗಿ ೩ ವರ್ಷ ಕೆಲಸ ಮಾಡಿದರು.  
*ಕನ್ನಡಪ್ರಭದ ಮ್ಯಾಗಝಿನ್ ವಿಭಾಗದಲ್ಲಿ ಸಖಿ ಪಾಕ್ಷಿಕದ ಹಿರಿಯ ಉಪಸಂಪಾದಕಿಯಾಗಿ ೧ ವರ್ಷ ೩ ತಿಂಗಳು. 
*ಟೈಮ್ಸ್ ಸಮೂಹದ ವಿಜಯ ನೆಕ್ಸ್ಟ್ ಸಾಪ್ತಾಹಿಕ ಹಾಗೂ ಬೋಧಿವೃಕ್ಷ ವಾರಪತ್ರಿಕೆಯಲ್ಲಿ ಮುಖ್ಯ ಉಪ ಸಂಪಾದಕಿಯಾಗಿ (chief copy editor) ಕಾರ್ಯನಿರ್ವಹಣೆ.
*ಉಪ್ಪಿನ ಕಾಗದ ಚಲನಚಿತ್ರಕ್ಕೆ ಚಿತ್ರಕಥೆ (ಸಹಾಯಕಿ), ಸಂಭಾಷಣೆ ಮತ್ತು 2 ಹಾಡುಗಳ ರಚನೆ 
*ಹಂಗಾಮ ಸಾಹಿತ್ಯ ಪತ್ರಿಕೆ, ಕನ್ನಡ ಟೈಮ್ಸ್ ವಾರ ಪತ್ರಿಕೆ, ಅಗ್ನಿ, ಪ್ರಜಾವಾಣಿ ಪತ್ರಿಕೆಗಳಲ್ಲಿ ಅಂಕಣ ಬರೆದಿದ್ದಾರೆ. 
*ಪ್ರಸ್ತುತ ಫ್ರೀಲ್ಯಾನ್ಸ್ ಬರಹಗಾರ್ತಿ/ಅನುವಾದಕಿಯಾಗಿ ಕೆಲಸ ಮಾಡುತ್ತಿದ್ದಾರೆ. ಆಧ್ಯಾತ್ಮಿಕ ಜಾಲತಾಣವೊಂದರ ಸಹಸಂಪಾದಕಿಯಾಗಿದ್ದಾರೆ. 

## ಬರೆದ ಪುಸ್ತಕಗಳು
#ಉಫೀಟ್ (ಕವನ ಸಂಕಲನ)
#ಭಾಮಿನಿ ಷಟ್ಪದಿ (ಅಂಕಣ ಕಾದಂಬರಿ)
#ಗುಟ್ಟು ಬಚ್ಚಿಡಲು ಬರುವುದಿಲ್ಲ (ಕವನ ಸಂಕಲನ)
#ಆನಂದಕ್ಕೊಂದು ಮಿಸ್ಟ್ ಕಾಲ್ (ಅನುವಾದಿತ ಕೃತಿ)
#ಬ್ಲಾಗಿಸು ಕನ್ನಡ ಡಿಂಡಿಮವ (ಬ್ಲಾಗ್ ಬರಹಗಳ ಸಂಪಾದನೆ)
#ಬಿಸಿಲ ಚೂರಿನ ಬೆನ್ನು (ಪ್ರಬಂಧ ಸಂಕಲನ)
#ಎ ಕಾಸ್ಮಿಕ್ ಜೋಕ್ (ಅನುವಾದಿತ ಕಾದಂಬರಿ)
#ಐ ಆಮ್ ಅನದರ‍್ ಯೂ (ಅನುವಾದಿತ ಕಾದಂಬರಿ)
# ಶಬರಿಯ ಅವಸರ
# ಭಾಮಿನಿ ಷಟ್ಪದಿ (ಪರೀಷ್ಕೃತ ಮುದ್ರಣ)
#ನೀಲಿಬಾನಿನಲ್ಲಿ ಕೆಂಪು ಸೂರ್ಯ (ಜೆ ಎನ್ ಯು ಭಾಷಣಗಳ ಅನುವಾದ)
#ಅಧ್ಯಾತ್ಮ ಡೈರಿ (ಆಧ್ಯಾತ್ಮಿಕ ಬರಹಗಳು)
#ಸೂರ್ಯನೆದೆಯ ನೀರ ಬೀಜ (ಕವನ ಸಂಕಲನ)
#ಅವಳವನು - ಅವನವಳು (ನಾಟಕ : ಅಪ್ರಕಟಿತ)
#ಲಜ್ಜೆ (ನಾಟಕ : ಅಪ್ರಕಟಿತ)
#ಕಾಕ್ ಟೇಲ್ : ಲೋಕೋ ಭಿನ್ನ ರುಚಿಃ (ಬರಹ ಸಂಗ್ರಹ)

## ಆಸಕ್ತಿಗಳು
ಅಧ್ಯಾತ್ಮ, ತತ್ತ್ವಶಾಸ್ತ್ರ, ಸಾಹಿತ್ಯ - ಸಂಸ್ಕೃತಿ ಅಧ್ಯಯನ, ಸಿನೆಮಾ, ಪ್ರಚಲಿತ ಸಂಗತಿಗಳ ಸಾಮಾಜಿಕ ಹಾಗೂ ರಾಜಕೀಯ ವಿಶ್ಲೇಷಣೆ. ಚಿತ್ರ ಕಲೆ, ಫೋಟೋಗ್ರಫಿ, ಶಿಲ್ಪಕಲೆ ವೀಕ್ಷಣೆ ಮತ್ತು ವಿಶ್ಲೇಷಣೆಗಳಲ್ಲಿ ಆಸಕ್ತಿ.

## ಉಲ್ಲೇಖಗಳು
ವರ್ಗ:ಕನ್ನಡದ ಲೇಖಕಿಯರು
ವೆಲ್ಲೋರ್

thumb|ವೆಲ್ಲೋರ್ ಕೋಟೆ
**ವೆಲ್ಲೋರ್** ದಕ್ಷಿಣ ಭಾರತದ ತಮಿಳುನಾಡು ರಾಜ್ಯದಲ್ಲಿರುವ ವೆಲ್ಲೋರ್ ಜಿಲ್ಲೆಯ ಆಡಳಿತ ಕೇಂದ್ರ. ಪಾಲಾರ್ ನದಿಯ ದಂಡೆಯ ಮೇಲೆ ನೆಲೆಗೊಂಡಿರುವ ಇದು, ವಿವಿಧ ಕಾಲಗಳಲ್ಲಿ ಪಲ್ಲವರು, ಮಧ್ಯಯುಗೀಯ ಚೋಳರು, ನಂತರದ ಚೋಳರು, ವಿಜಯನಗರ ಸಾಮ್ರಾಜ್ಯ, ರಾಷ್ಟ್ರಕೂಟರು, ಕರ್ನಾಟಕ ಆಧಿಪತ್ಯ ಮತ್ತು ಬ್ರಿಟಿಷರ ಆಳ್ವಿಕೆಗೊಳಪಟ್ಟಿದೆ. ಇದು ರಾಜ್ಯದ ರಾಜಧಾನಿ ಚೆನ್ನೈನಿಂದ ಪಶ್ಚಿಮಕ್ಕೆ ಸುಮಾರು ೧೪೫ ಕಿಮಿ ದೂರದಲ್ಲಿ ಮತ್ತು ತಿರುವಣ್ಣಾಮಲೈನಿಂದ ಪೂರ್ವಕ್ಕೆ ಸುಮಾರು ೮೨ ಕಿಮಿ ದೂರದಲ್ಲಿ ಸ್ಥಿತವಾಗಿದೆ.

ವರ್ಗ:ತಮಿಳುನಾಡು
ಆನಂದ್

-->
**ಅನಂದ್** ಗುಜರಾತ್ ರಾಜ್ಯದ ಅನಂದ್ ಜಿಲ್ಲೆಯ ಆಡಳಿತ ಕೇಂದ್ರ. ಇದನ್ನು ಹಾಲಿನ ರಾಜಧಾನಿ ಎಂದೂ ಕರೆಯುತ್ತಾರೆ.ಏಕೆಂದರೆ ಇದು ಭಾರತದ ಕ್ಷೀರ ಕ್ರಾಂತಿಯ ತವರು ಪಟ್ಟಣ. ಇಲ್ಲಿ ಪ್ರಾರಂಭವಾದ ಕ್ಷೀರಕ್ರಾಂತಿ ದೇಶದೆಲ್ಲೆಡೆ ಪಸರಿರುವುದು ಈಗ ಇತಿಹಾಸ.ಪಟ್ಟಣವು ಈಗ ೨೨.೭ ಚದರ ಕಿ,ಮೀ.ವಿಸ್ತೀರ್ಣವಿದ್ದು ಸದ್ಯದಲ್ಲೇ ನಗರಪಾಲಿಕೆಯಾಗುವ ಸಂಭವವಿದೆ.ಪ್ರಸಿದ್ಧವಾದ ಅಮುಲ್ ಡೈರಿ ಇಲ್ಲಿದೆ.

ವರ್ಗ:ಗುಜರಾತದ ಜಿಲ್ಲೆಗಳು
ವರ್ಗ:ಭಾರತದ ಪಟ್ಟಣಗಳು
ವರ್ಗ:ಕೃಷಿ
ಅನಂದಪುರ, ಒರಿಸ್ಸಾ

**ಅನಂದಪುರ,ಒಡಿಶಾ** ಇದು ಒಡಿಶಾ ರಾಜ್ಯದ ಕೆಂದುಜಾರ್ ಜಿಲ್ಲೆಯಲ್ಲಿರುವ ಒಂದು ಪಟ್ಟಣ.
### ಭೂಗೋಳ
ಇದು . ನಲ್ಲಿ ಹರಡಿಕೊಂಡಿದ್ದು ವೈತರಣಿ ನದಿಯ ದಡದಲ್ಲಿದೆ.

ವರ್ಗ:ಒಡಿಶಾ
ವರ್ಗ:ಭಾರತದ ಪಟ್ಟಣಗಳು
ಸಿಬ್ಲಿಂಗ್

thumb
**ಸಿಬ್ಲಿಂಗ್** ಸಮಾನವಾಗಿ ಒಬ್ಬರು ಅಥವಾ ಇಬ್ಬರು ಹೆತ್ತವರನ್ನು ಹೊಂದಿರುವ ಇಬ್ಬರು ಅಥವಾ ಹೆಚ್ಚು ವ್ಯಕ್ತಿಗಳ ಪೈಕಿ ಒಬ್ಬರು. ಪುರುಷ ಸಿಬ್ಲಿಂಗನ್ನು **ಸಹೋದರ**ನೆಂದು ಕರೆಯಲಾಗುತ್ತದೆ, ಮತ್ತು ಸ್ತ್ರೀ ಸಿಬ್ಲಿಂಗನ್ನು **ಸಹೋದರಿ**ಯೆಂದು ಕರೆಯಲಾಗುತ್ತದೆ. ವಿಶ್ವಾದ್ಯಂತ ಬಹುತೇಕ ಸಮಾಜಗಳಲ್ಲಿ, ಸಿಬ್ಲಿಂಗ್‍ಗಳು ಸಾಮಾನ್ಯವಾಗಿ ಒಟ್ಟಿಗೆ ಬೆಳೆಯುತ್ತಾರೆ, ಮತ್ತು ಇದರಿಂದ ಪ್ರೀತಿ, ಶತ್ರುತ್ವ ಅಥವಾ ಚಿಂತನಪರತೆಯಂತಹ ಬಲವಾದ ಭಾವನಾತ್ಮಕ ಬಂಧಗಳ ಬೆಳವಣಿಗೆ ಸುಲಭವಾಗುತ್ತದೆ.

ವರ್ಗ:ಕುಟುಂಬ
ಮೈಸೂರು ಮಂಜುನಾಥ್

[thumbnail|[ನೆದರ್‍ಲ್ಯಾಂಡ್ಸ್|ನೆದೆರ್ಲ್ಯಾಂಡ್ಸ್ನಲ್ಲಿ ನುಡಿಸುತ್ತಿರುವ ಮಂಜುನಾಥ್]]
ಮೈಸೂರು ಮಂಜುನಾಥ್ ಭಾರತ ದೇಶದ ಪ್ರಖ್ಯಾತ ಶಾಸ್ತ್ರೀಯ ವಯೊಲಿನ್ ವಾದಕರು ಹಾಗು ಮೈಸೂರು ಸಹೋದರರ ಒಬ್ಬರು.

## ಬಾಲ್ಯ
ಮೈಸೂರಿನಲ್ಲಿ ಜನಿಸಿ ತಮ್ಮ ತಂದೆ ಪ್ರೊ.ಮಹದೇವಪ್ಪರವರ ಬಳಿ ವಯೊಲಿನ್ ವಾದನವನ್ನು ಕಲಿತರು. ೮ ವರ್ಷದವರಾಗಿದ್ದಾಗಲೇ ಮಂಜುನಾಥರವರು ತಮ್ಮ ಮೊದಲ ಕಛೇರಿಯನ್ನು ಕೊಟ್ಟರು. ಇಡೀ ವಿಶ್ವದಲ್ಲಿ ಖ್ಯಾತಿಯನ್ನುಪಡೆದರು. ರಾಯಲ್ ಮ್ಯೂಸಿಕ್ ಹಾಲ್ ಇಂದ ಸಿಡ್ನೀ ಒಪೆರಾ ಹೌಸ್, ಶಿಕಾಗೊನ ವರ್ಲ್ದ್ ಮೂಸಿಕ್ ಫ಼ೆಸ್ಟಿವಲ್ ನಿಂದ ಸಿಂಗಾಪುರ್ ನ ಎಸ್ಪ್ಲನೆಡ್ ಥಿಯೇಟರ್, ಮೆಲ್ಬೋರ್ನ್ನಿನ ಫ಼ೆಡರೇಶನ್ ಸ್ಕೇರ್, ಆಮೇರಿಕಾದ ಸ್ಯಾಂಟಾ ಫ಼ೆ ಮ್ಯೂಸಿಕ್ ಫ಼ೆಸ್ಟಿವಲ್ ನಿಂದ ಆರೆಗಾನ್ ನ ಕಾಮನ್ ಥ್ರೆಡ್ ಫ಼ೆಸ್ಟಿವಲ್ಹೋವರೆಗೆ ಭಾರತೀಯ ಸಂಗಿತ ತೆಗೆದು ಕೊಂಡು ಹೋದ ಮಹಾನ್ ಸಂಗೀತಗಾರರು ಇವರು. ಭಾರತ ರತ್ನ ಪಂಡಿತ್ ರವಿಶಂಕರ್ ಅವರಿಂದಲೇ " ಮ್ಯೆಸೂರಿನ ಸಂಗೀತ ರಾಜಕುಮಾರ' ಎಂದು ಹೊಗಳಿಸಿಕೊಂಡ ಅದ್ಭುತ ವಯೊಲಿನ್ ವಾದಕ ! ವಿಶ್ವದ ಅಸಂಖ್ಯಾತ ಪ್ರತಿಷ್ಟಿತ ವೇದಿಕೆಗಳಲ್ಲಿ, ಹೆಸರಾಂತ ಸಂಗೀತ ಸಮ್ಮೆಳನ ಗಳಲ್ಲಿ,ಸಂಗೀತ ಸಮಾರೊಹ್ ಗಳಲ್ಲಿ ಹಾಗೂ ಪ್ರಸಿದ್ದ ವಿಶ್ವ ವಿದ್ಯಾನಿಲಯ ಗಳಲ್ಲಿ ತಮ್ಮ ವಯೊಲಿನ್ ವಾದನ ದಿಂದ ಲಕ್ಶಾಂತರ ಸಂಗೀತ ಪ್ರೇಮಿಗಳನ್ನು ಮೋಡಿ ಮಾಡಿದ ಅಸಮಾನ್ಯ ವಿದ್ವಾಂಸ !

## ಪಾಂಡಿತ್ಯ
ಮಂಜುನಾಥರವರು ಮೈಸೂರು ವಿಶ್ವವಿದ್ಯಾಲಯದಿಂದ ಸಂಗೀತದ ವಿಷಯದಲ್ಲಿ ಪಿಎಚ್.ಡಿಯನ್ನು ಪಡೆದರು.ಮೊದಲನೇ ಸ್ಥಾನದ ಜತೆ ನಾಲ್ಕು ಚಿನ್ನದ ಪದಕಗಳನ್ನು ಪಡೆದರು.ಮೈಸೂರು ವಿಶ್ವವಿದ್ಯಾಲಯದಲ್ಲಿ ಪ್ರಾಧ್ಯಾಪಕರೂ ಆಗಿದ್ದಾರೆ. ಪಂಡಿತ್ ವಿಶ್ವಮೋಹನ ಭಟ್, ರೋನು ಮಜೂಂದಾರ್, ತೇಜೇಂದ್ರ ಮಜೂಂದಾರ್, ಬಾಲಮುರಳಿಕೃಷ್ಣರವರ ಜತೆ ನಡೆಸಿದ ಜುಗಲ್ಬಂದಿಗಳು ವಿಶ್ವಖ್ಯಾತಿಯನ್ನು ಪಡೆದಿವೆ. ಅಣ್ಣ ಮೈಸೂರು ನಾಗರಾಜ್ ರೊಂದಿಗೆ ಕೂಡಿ ಹಲವಾರು ಬಾರಿ ವಿಶ್ವ ಪರ್ಯಟನೆ ಮಾಡಿ, ಜಂಟಿಯಾಗಿ ಅಲ್ಲದೆ, ಇತರ ಜಗತ್ಪ್ರಸಿದ್ಧ ಸಂಗೀತಗಾರರೊಂದಿಗೆ (ಭಾರತೀಯ ಮತ್ತು ವಿದೇಶಿ), ಸಂಗೀತ ಕಚೇರಿ ಗಳನ್ನು ನೀಡಿದ್ದಾರೆ. ಉತ್ತರಾದಿ-ಮತ್ತು ದಕ್ಷಿಣಾದಿ ಜುಗಲ್ ಬಂದಿಗಳಲ್ಲಿ ಭಾಗವಹಿಸಿದ್ದಾರೆ. ಮೇಲೆ ತಿಳಿಸಿದಂತೆ ತಮ್ಮ ಎಳೆಯ ವಯಸ್ಸಿನಿಂದ ಕಛೇರಿಗಳನ್ನು ನಡೆಸಿಕೊಡುತ್ತಿರುವುದರಿಂದ ಇವರು ನಡೆಸಿಕೊಟ್ಟ ಕಾರ್ಯಕ್ರಮಗಳು ಸಹಸ್ರಾರು. ಅವುಗಳಲ್ಲಿ ಈ ಕೆಳಗಿನ ಕಾರ್ಯಕ್ರಮಗಳನ್ನು ವಿಶೇಷವಾಗಿ ಹೆಸರಿಸಬಹುದು. 
ರಾಯಲ್ ಆಲ್ಬರ್ಟ್ ಹಾಲ್, ಲಂಡನ್

ಕಾಮನ್ ಥ್ರೆಡ್ ಫೆಸ್ಟಿವಲ್, ಓರೆಗಾನ್, ಯು ಯಸ್ ಏ

ಆಲ್ ಯುರೋಪಿಯನ್ ಕಲ್ಚರಲ್ ಫೆಸ್ಟಿವಲ್, ಯುಕೆ

ಸಿಡ್ನಿ ಒಪೆರಾ ಹೌಸ್, ಆಸ್ಟ್ರೇಲಿಯಾ

ಫೆಸ್ಟಿವಲ್ ಆಫ್ ಇಂಡಿಯಾ ಲಂಡನ್, ಯುಕೆ

ರೋಯಲ್ ಛಾರಿಟಿ ಕಾನ್ಸರ್ಟ್, ಕೌಲಾಲಂಪುರ್ (ಮಲೇಷಿಯಾದ ರಾಜರೆದುರು)

ಫೇಡರೇಶನ್ ಸ್ಕ್ವೇರ್, ಮೆಲ್ಬರ್ನ್

ನಮೀಬಿಯಾದ ಅಧ್ಯಕ್ಷ ಡಾ| ಸ್ಯಾಂ ನುಜಾಮೋ ರಿಗಾಗಿ ವಿಶೇಷ ಕಾರ್ಯಕ್ರಮ

ಮತ್ತು ಈ ಕೆಳಗಿನ ಕೇಂದ್ರಗಳಲ್ಲಿ ನಡೆಸಿಕೊಟ್ಟ ಕಾರ್ಯಕ್ರಮಗಳು 

ಪುಟ್ರಾ ವರ್ಲ್ಡ್ ಟ್ರೇಡ್ ಸೆಂಟರ್, ಕೌಲಾಲಂಪುರ್

ಥಿಯೇಟರ್ ಡ ಲ ವಿಲ್ಲಾ, ಪ್ಯಾರಿಸ್

ಶೈಕ್ಷಣಿಕ ತರಬೇತಿ ಮತ್ತು ಕಛೇರಿಗಳು, ಡೆಲಾವೇರ್ ಯುನಿವರ್ಸಿಟಿ

ಯುನಿವರ್ಸಿಟಿ ಆಫ್ ವೆಲ್ಸಿಯಾನ್

ಯುನಿವರ್ಸಿಟಿ ಆಫ್ ಅಯೋವಾ

ಯುನಿವರ್ಸಿಟಿ ಆಫ್ ಶಿಕಾಗೋ

ಯುನಿವರ್ಸಿಟಿ ಆಫ್ ನಾರ್ಥ್ ಟೆಕ್ಸಾಸ್

ಯುನಿವರ್ಸಿಟಿ ಆಫ್ ಒಸಾಕಾ

ಯುನಿವರ್ಸಿಟಿ ಆಫ್ ನಾರ್ಥ್ ಕೆರೋಲಿನಾ

ಟೆಕ್ಸಾಸ್ ಎ & ಎಮ್ ಯುನಿವರ್ಸಿಟಿ

## ಕಛೇರಿ ನೀಡಿರುವ ದೇಶಗಳು
# ಭಾರತ,
# ಅಮೆರಿಕಾ, 
# ಕೆನಡಾ, 
# ಇಂಗ್ಲೆಂಡ್, 
# ಫ್ರಾನ್ಸ್, 
# ಜಪಾನ್, 
# ಜರ್ಮನಿ, 
# ಆಸ್ಟ್ರಿಯ, 
# ಹಾಂಗ್ ಕಾಂಗ್, 
# ಸಿಂಗಾಪುರ, 
# ಮಲೇಶಿಯ, 
# ಫಿಲಿಫೀನ್ಸ್, 
# ಸ್ವಿಟ್ಜರ್ಲ್ಯಾಂಡ್,
# ಸ್ಲೊವೇನಿಯ, 
# ಆಸ್ಟ್ರೇಲಿಯ,
# ನೂಜ಼ಿಲಾಂಡ್ ,
# ರಷ್ಯಾ, 
# ಅರಬ್ ದೇಶಗಳು ಮತ್ತು  ಇತರ ದೇಶಗಳು.

## ಪ್ರಶಸ್ತಿ ಪುರಸ್ಕಾರಗಳು
ಚಿಕ್ಕಂದಿನಿಂದಲು ಪ್ರಶಸ್ತಿಗಳನ್ನು ಪಡೆದರು.
# ರಾಜ್ಯೋತ್ಸವ ಪ್ರಶಸ್ತಿಯನ್ನು ಅತೀ ಚಿಕ್ಕವರಾದಾವರಲ್ಲಿ ಒಬ್ಬರಾಗಿ ಸ್ವೀಕರಿಸಿದರು.
# ಆರ್ಯಭಟ್ಟ  ಪ್ರಶಸ್ತಿ, 
# ಸಂಗೀತ ಸಾಮ್ರಾಟ್, 
# ಸಂಗೀತ ರತ್ನ, 
# ಸಂಗೀತ ವಿದ್ವಾನ್ಮಣಿ, 
# ಗಾನವಾರಿಧಿ, 
# ತಂತಿವಾದ್ಯ 
# ಶಿರೋಮಣಿ, 
# ಚೌಡಯ್ಯ 
# ನ್ಯಾಷಿನಲ್ ಪ್ರಶಸ್ತಿ 
# ಕಂಚಿ ಕಾಮಕೋಟಿ ಪೀಠದ ಆಸ್ಥಾನ ವಿದ್ವಾನರು ಇವರಾಗಿದ್ದಾರೆ. ಹೀಗೆಯೇ ಪುರಸ್ಕಾರಗಳು ಇವರನ್ನು ಹುಡುಕಿ ಬಂದಿವೆ.

ವರ್ಗ:ಸಂಗೀತಗಾರರು
ಆನೈಮಲೈ ಪರ್ವತ ಶ್ರೇಣಿ

**ಆನೈಮಲೈ ಪರ್ವತ ಶ್ರೇಣಿ** ಯು ಕೇರಳ ಮತ್ತು ತಮಿಳು ನಾಡು ರಾಜ್ಯಗಳಲ್ಲಿ ಹಬ್ಬಿರುವ ಪಶ್ಚಿಮ ಘಟ್ಟದ ಒಂದು ಪರ್ವತ ಶ್ರೇಣಿ.ಅಣ್ಣಾಮಲೆ ಎಂಬ ಹೆಸರು ತಮಿಳು ಮತ್ತು ಮಲಯಾಳಂ ಭಾಷೆಯ ಆನೈ ಎಂದರೆ ಆನೆ ಎಂಬುದರಿಂದಲೂ ಮಲೈ ಎಂದರೆ ಮಲೆ ಅಥವಾ ಕಾಡು ಎಂಬ ಶಬ್ಧಗಳಿಂದ ಉತ್ಪತ್ತಿಯಾಗಿದೆ. ಈ ಶ್ರೇಣಿಯ ಉನ್ನತ ಶಿಖರವೆಂದರೆ ಆನೆಮುಡಿ ಶಿಖರ. ಇದು ಕೇರಳದ ಇಡುಕ್ಕಿ ಜಿಲ್ಲೆಯಲ್ಲಿದೆ. ಪಶ್ಚಿಮ ಘಟ್ಟದ ಈ ಪ್ರದೇಶವನ್ನು ಇತರ ಪ್ರದೇಶಗಳೊಂದಿಗೆ ವಿಶ್ವ ಪರಂಪರೆಯ ತಾಣವೆಂದು ಘೋಷಿಸಲಾಗಿದೆ.

### ಭೌಗೋಳಿಕ
ಈ ಪರ್ವತಶ್ರೇಣಿಯು 10° 13' ಮತ್ತು 10° 31' N. ಮತ್ತು 76° 52' ಮತ್ತು 77° 23' E., ಮಧ್ಯಬಿಂದು : . ಅಕ್ಷಾಂಶ ರೇಖಾಂಶಗಳ ಮಧ್ಯೆ.ಪಶ್ಚಿಮ ಘಟ್ಟದ ದಕ್ಷಿಣ ಭಾಗದಲ್ಲಿ.ಹರಡಿಕೊಂಡಿದೆ ಈ ಶ್ರೇಣಿಯು ಕೆಳಗಿನ ಮತ್ತು ಮೇಲಿನ ಎರಡು ಎತ್ತರಗಳಲ್ಲಿ ಹರಡಿದೆ.ಸರಾಸರಿ ೩೦೦೦ ಆಡಿಯಷ್ಟು ಎತ್ತರದ ಕೆಳಗಿನ ಅಥವಾ ಕಡಿಮೆ ಎತ್ತರದ ಬೆಟ್ಟಗಳ ಸಾಲು ಮತ್ತು ಸುಮಾರು ೮೦೦೦ ಅಡಿ ಎತ್ತರಗಳ ಹಲವಾರು ಶಿಖರಗಳನ್ನೊಳಗೊಂಡ ಮೇಲಿನ ಸಾಲಿನ ಮಧ್ಯೆ ಕಡಿದಾದ ಹಾಗೂ ದಟ್ಟ ಅರಣ್ಯಗಳೊಂದಿಗೆ ಸುಂದರ ದೃಶ್ಯಗಳನ್ನು ಹೊಂದಿದ ಕಣಿವೆ ಇದೆ.ಸಮೃದ್ಧವಾದ ಮಾನ್ಸೂನ್ ಮಳೆಯು ಈ ಪ್ರದೇಶದಲ್ಲಿ ಸರಾಸರಿ ೩೫೦೦ ಮಿ.ಮಿ.ನಷ್ಟು ಬೀಳುತ್ತದೆ.

### ಸಸ್ಯ ಸಂಕುಲ
ಇಲ್ಲಿ ಪಶ್ಛಿಮ ಘಟ್ಟಗಳಲ್ಲಿ ಕಂಡುಬರುವ ಸಾಮಾನ್ಯ ಸಸ್ಯ ಸಂಕುಲಗಳಲ್ಲದೆ ಅತ್ಯುತ್ತಮ ದರ್ಜೆಯ ಸಾಗುವಾನಿ ಮರಗಳು ಹೇರಳವಾಗಿ ಬೆಳೆಯುತ್ತವೆ.ಬೆಟ್ಟಗಳ ಇಳಿಜಾರಿನಲ್ಲಿ ಕಾಫಿ ಮತ್ತು ಚಹಾ ತೋಟಗಳನ್ನು ಅಭಿವೃದ್ಧಿಪಡಿಸಲಾಗಿದೆ.
### ಪ್ರಾಣಿ ಸಂಕುಲ
ಈ ಪರ್ವತಶ್ರೇಣಿಯು ವೈವಿಧ್ಯಮಯ ಪ್ರಾಣಿಸಂಕುಲದಿಂದ ಪ್ರಸಿದ್ಧವಾಗಿದೆ. ಆನೆ, ಹುಲಿ, ಚಿರತೆ, ಕರಡಿ, ಮೊಸಳೆ, ಜಿಂಕೆ, ಹಸಿರು ಪಾರಿವಾಳ ಮುಂತಾದವುಗಳು ಸಾಮಾನ್ಯ. ಇಲ್ಲಿ ಎರವಿಕುಲಂ ರಾಷ್ಟ್ರೀಯ ಉದ್ಯಾನ.ಇಂದಿರಾ ಗಾಂಧಿ ವನ್ಯ ಮೃಗ ಧಾಮ ಮತ್ತು ರಾಷ್ಟ್ರೀಯ ಉದ್ಯಾನ,ಚಿನ್ನಾರ್ ಅಭಯಾರಣ್ಯ,ಮುಂತಾದ ಪ್ರದೇಶಗಳಲ್ಲಿ ಪ್ರಾಣಿ ಸಂಕುಲಗಳನ್ನು ರಕ್ಷಿಸಲಾಗುತ್ತಿದೆ.

### ನದಿಗಳು
ಅಣ್ಣಾಮಲೈ ಪರ್ವತ ಶ್ರೇಣಿಯಲ್ಲಿ ಹಲವಾರು ನದಿಗಳಿವೆ. ಅಳಿಯಾರ್ ನದಿ, ಚಿನ್ನಾರ್ ನದಿ, ಪಾಂಬಾರ್ ನದಿ ಮತ್ತು ಪರಂಬಿಕುಳಂ ನದಿ ಮುಖ್ಯವಾಗಿವೆ. ಈ ಪ್ರದೇಶದಲ್ಲಿ ಹಲವಾರು ಆಣೆಕಟ್ಟುಗಳಿದ್ದು, ಅಮರಾವತಿ ಆಣೆಕಟ್ಟು, ಶೋಲೆಯಾರ್ ಆಣೆಕಟ್ಟು, ಮತ್ತು ಭಾರತದಲ್ಲೇ ಅತ್ಯಂತ ಹೆಚ್ಚು ಸಂಗ್ರಹ ಸಾಮರ್ಥ್ಯದ ಪರಂಬಿಕುಳಂ ಆಣೆಕಟ್ಟು ಮುಖ್ಯವಾದವುಗಳು.

## ಉಲ್ಲೇಖಗಳು 
ವರ್ಗ:ಪಶ್ಚಿಮ ಘಟ್ಟಗಳು
ವರ್ಗ:ಕೇರಳ
ವರ್ಗ:ತಮಿಳುನಾಡು
ವರ್ಗ:ಪರ್ವತಶ್ರೇಣಿಗಳು
ಸಹೋದರಿ

thumb|ಮೂರು ಸಹೋದರಿಯರು

**ಸಹೋದರಿ** ಎಂದರೆ ಹೆಣ್ಣು ಸಿಬ್ಲಿಂಗ್.

ಸಹೋದರಿಯರು ತಮ್ಮ ಸಿಬ್ಲಿಂಗ್‍ಗಳ ಸುತ್ತ ಸಹೋದರರಿಗಿಂತ ಅಸೂಯೆಯನ್ನು ಸೂಚಿಸುವ ಹೆಚ್ಚು ಲಕ್ಷಣಗಳನ್ನು ಪ್ರದರ್ಶಿಸುತ್ತಾರೆ ಎಂದು ಕೆಲವು ಅಧ್ಯಯನಗಳು ಕಂಡುಹಿಡಿದಿವೆ. ಕೆಲವು ಸಂಸ್ಕೃತಿಗಳಲ್ಲಿ, ಸಹೋದರಿಯರಿಗೆ ಸಹೋದರರ ರಕ್ಷಣೆಯಲ್ಲಿರುವ ಪಾತ್ರ ಕೊಡಲಾಗುತ್ತದೆ, ವಿಶೇಷವಾಗಿ ಹಿರಿಯ ಸಹೋದರರಿಂದ ಪುಂಡರು ಅಥವಾ ಲಂಪಟರಿಂದ ಲೈಂಗಿಕ ಮುನ್ನಡೆಗಳ ವಿಷಯಗಳಲ್ಲಿ.

ಒಬ್ಬ ಅಕ್ಕ ಅವಳ ಕಿರಿಯ ಸಿಬ್ಲಿಂಗ್‍ಗಳಿಗೆ ವೈವಿಧ್ಯಮಯ ಲಿಂಗ ಪಾತ್ರ ನೀಡುವ ಸಾಧ್ಯತೆ ಇದೆ ಜೊತೆಗೆ ತನ್ನ ಕಿರಿಯ ಸಿಬ್ಲಿಂಗ್‍ಗಳೊಂದಿಗೆ ನಿಕಟ ಸಂಬಂಧಗಳನ್ನು  ಬೆಳೆಸಿಕೊಳ್ಳುವ ಹೆಚ್ಚು ಸಾಧ್ಯತೆ ಇದೆ ಎಂದು ವಿವಿಧ ಅಧ್ಯಯನಗಳು ತೋರಿಸಿವೆ. ಅಕ್ಕಂದಿರು ತಮ್ಮ ಕಿರಿಯ ಸಿಬ್ಲಿಂಗ್‍ಗಳೊಂದಿಗೆ ಆಟವಾಡುವ ಹೆಚ್ಚು ಸಾಧ್ಯತೆಗಳಿವೆ. ತಮ್ಮ ಅಕ್ಕನ ನಿಕಟ ಸಾಮೀಪ್ಯದಲ್ಲಿದ್ದಾಗ ಕಿರಿಯ ಸಿಬ್ಲಿಂಗ್‍ಗಳು ಹೆಚ್ಚು ಅಗತ್ಯವುಳ್ಳ ವರ್ತನೆಯನ್ನು ಪ್ರದರ್ಶಿಸುತ್ತಾರೆ ಮತ್ತು ಅಕ್ಕನ ಕೆಟ್ಟ ವರ್ತನೆಯನ್ನು ಸಹಿಸಿಕೊಳ್ಳುವ ಹೆಚ್ಚು ಸಾಧ್ಯತೆಯಿದೆ.

## ಉಲ್ಲೇಖಗಳು
ವರ್ಗ:ಕುಟುಂಬ
ಬೆ. ಗೊ. ರಮೇಶ್

ಒಬ್ಬ ಬರಹಗಾರರು ಎಷ್ಟು ಪುಸ್ತಕ ಬರೆಯಬಹುದು.  ಹತ್ತು, ಇಪ್ಪತ್ತು, ತುಂಬಾ ಹೆಚ್ಚೆಂದರೆ ನೂರು.  ಆದರೆ ಕನ್ನಡದ ಪ್ರಸಿದ್ಧ ಬರಹಗಾರರಾದ **ಬೆ. ಗೋ. ರಮೇಶ್** ಆಗಸ್ಟ್ ೨೨ ೧೯೪೫)  ಈ ಎಲ್ಲ ಪರಿಧಿಗಳನ್ನೂ ಮೀರಿದವರು.  ಅವರು ಬರೆದು ಪ್ರಕಟಪಡಿಸಿರುವ  ಪ್ರಖ್ಯಾತ ಪುಸ್ತಕಗಳ ಸಂಖ್ಯೆ 600ರ ಸಮೀಪದ್ದು.  ಯಂತ್ರದಿಂದ ತಂತ್ರಜ್ಞಾನದವರೆಗೆ, ಕೂದಲಿನಿಂದ ಕೋವಿಯವರೆಗೆ, ಸಾಮಾಜಿಕ, ವೈದ್ಯಕೀಯ, ನಿಘಂಟು ಹೀಗೆ ಅವರು ಬರೆಯದಿರುವ ವಿಷಯಗಳೇ ಇಲ್ಲ.  ವೃತ್ತಿಯಿಂದ ಇಂಜಿನಿಯರ್ ಆಗಿ ಕರ್ನಾಟಕ ವಿದ್ಯುತ್ ನಿಗಮದಲ್ಲಿ ಸುದೀರ್ಘ ಅವಧಿಯ ಸೇವೆ ಸಲ್ಲಿಸಿದ  ಬೆ. ಗೋ ರಮೇಶ್,  ಪ್ರವೃತ್ತಿಯಿಂದ ಸಾಹಿತಿಗಳೂ, ಗಮಕಿಗಳೂ ಆಗಿದ್ದಾರೆ.  ಅವರು ಪ್ರಕೃತಿ ಚಿಕಿತ್ಸೆಯಲ್ಲೂ ಪರಿಣಿತರು.

## ಜೀವನ
**ಬೆ.ಗೋ. ರಮೇಶ್** ಮೈಸೂರು ಜಿಲ್ಲೆಯ ಕೆ.ಆರ್. ನಗರ ತಾಲ್ಲೂಕಿನ ದೊಡ್ಡ ಹನಸಗೆಯಲ್ಲಿ ಆಗಸ್ಟ್  ೨೨, ೧೯೪೫ರ ವರ್ಷದಲ್ಲಿ ಜನಿಸಿದರು.  ತಂದೆ ಗೊವಿಂದರಾಜು, ತಾಯಿ ರಾಧಮ್ಮನವರು. ಅವರ ಪ್ರಾರಂಭಿಕ ಶಿಕ್ಷಣ ನಡೆದದ್ದು ಬೆಂಗಳೂರಿನ ಮಲ್ಲೇಶ್ವರಂ ಶಾಲೆಯಲ್ಲಿ.   ಇಂಟರ್‌ಮೀಡಿಯೆಟ್ ಓದಿದ್ದು ಸರಕಾರಿ ಕಾಲೇಜಿನಲ್ಲಿ. ಮುಂದೆ ರಮೇಶರು ಹಾಸನದ ಮಲ್ನಾಡ್ ಎಂಜನಿಯರಿಂಗ್ ಕಾಲೇಜಿನಿಂದ ಬಿ.ಇ. ಪದವಿ ಪಡೆದರು.
ಹೆಬ್ಬಾಳದ ಕೃಷಿ ವಿಶ್ವವಿದ್ಯಾಲಯದಲ್ಲಿ ಕೆಲಕಾಲ ಉದ್ಯೋಗ ನಿರ್ವಹಿಸಿದ ಬೆ. ಗೋ ರಮೇಶರು  ಕರ್ನಾಟಕ ಪವರ್ ಕಾರ್ಪೋರೇಷನ್ನಿನಲ್ಲಿ ಸಹಾಯಕ ಎಂಜನಿಯರಾಗಿ, ಸಹಾಯಕ ಎಕ್ಸುಕ್ಯುಟಿವ್ ಎಂಜನಿಯರಾಗಿ, ಎಕ್ಸಿಕ್ಯುಟಿವ್ ಎಂಜನಿಯರಾಗಿ, ರಾಯಚೂರಿನ ಶಾಕೋತ್ಪನ್ನ ವಿದ್ಯುದಾಗಾರದಲ್ಲಿ ಸೇವೆ ಸಲ್ಲಿಸಿ ನಿವೃತ್ತರಾದರು.
## ಬರಹಗಳು
ಆಡು ಮುಟ್ಟದ ಸೊಪ್ಪಿಲ್ಲವೆನ್ನುವಂತೆ ರಮೇಶರು ಬರೆಯದ ವಿಷಯಗಳೇ ಇಲ್ಲ. ಆಬಾಲ ವೃದ್ಧರಾದಿಯಾಗಿ ಎಲ್ಲರಿಗೂ ಪ್ರಿಯವೆನಿಸುವ ಕೃತಿಗಳ ರಚನೆಯಲ್ಲಿ ಅವರದ್ದು  ಸಿದ್ಧಹಸ್ತ.  ರಮೇಶರ ಮಕ್ಕಳ ಸಾಹಿತ್ಯದಲ್ಲಿ ವಿಜ್ಞಾನಿಗಳು, ಸ್ವಾತಂತ್ರ್ಯಯೋಧರು, ದೇಶಭಕ್ತರು, ಕವಿಗಳು, ಕಲಾವಿದರು, ದಾರ್ಶನಿಕರು, ಸಮಾಜ ಸುಧಾರಕರು ಮುಂತಾದವರ ಕುರಿತಾದ ಕೃತಿಗಳು ಸೇರಿವೆ.  ಇದಲ್ಲದೆ ಅವರ ಕಥಾ ಸಂಕಲನಗಳು, ನಾಟಕಗಳು ಮುಂತಾದ ಬರಹಗಳು ಕೂಡಾ ಅನೇಕವಿವೆ. ಹಿಪೊಕ್ರೆಟಿಸ್, ಗ್ಯಾಲನ್, ಜಗದೀಶ ಚಂದ್ರಬೋಸ್, ಯೂಕ್ಲಿಡ್, ಮಹೇಂದ್ರಲಾಲ್ ಸರ್ಕಾರ್, ಭಾರತೀಯ ವಿಜ್ಞಾನಿಗಳು, ಪಾಶ್ಚಾತ್ಯ ವಿಜ್ಞಾನಿಗಳು, ಸರ್ದಾರ್ ವಲ್ಲಭಾಯ್ ಪಟೇಲ್, ಸರೋಜಿನಿ ನಾಯಿಡು, ಸ್ವಾತಂತ್ರ್ಯದ ಕಿಡಿಗಳು, ಮುಂತಾದ ನೂರಾರು ಮಕ್ಕಳ ಕೃತಿಗಳನ್ನು ಅವರು ಬರೆದಿದ್ದಾರೆ. ಪ್ರೌಢರಿಗಾಗಿ ಸೂಕ್ತಿಗಳು, ಸುಭಾಷಿತಗಳು, ರಾಷ್ಟ್ರೀಯ ದಿನಾಚರಣೆಗಳು, ಪ್ರಬಂಧಗಳು, ನಿಘಂಟುಗಳು, ನಮ್ಮ ದೇವಾಲಯಗಳು, ಕರ್ನಾಟಕದ ವಾಸ್ತುಶಿಲ್ಪ, ಭಾರತದ ನದಿಗಳು, ಭೌಗೋಳಿಕದರ್ಶನ, ವಿಜ್ಞಾನ ಕೃತಿಗಳು, ಆರೋಗ್ಯ ಭಾಗ್ಯದ ಕೃತಿಗಳು, ಔಷಯ ಪುಸ್ತಿಕೆಗಳು, ವ್ಯಕ್ತಿ ಪರಿಚಯ ಕೃತಿಗಳು ಸೇರಿ ಅವರು ಬರೆದಿರುವ ಕೃತಿಗಳ ಸಂಖ್ಯೆ 500ರ ಸಮೀಪದ್ದು.   ಇಂಗ್ಲಿಷ್‌ನಲ್ಲಿ ಪ್ರಕಟವಾಗಿರುವ ಅವರ ಕೃತಿಗಳೂ ನೂರಾರು.  ಅವರ ಕೃತಿಗಳು ಹಲವಾರು ಭಾಷೆಗಳಿಗೆ ಅನುವಾದಗೊಂಡಿವೆ. ಹಲವಾರು ಕಮ್ಮಟ, ಸಂಕಿರಣ, 
## ಕ್ರಿಯಾಶೀಲ ಪ್ರತಿಭೆ
ಸಮ್ಮೇಳನಗಳಲ್ಲಿ ಪ್ರಬಂಧ ಮಂಡನೆ ಮಾಡಿದ್ದಾರೆ ಮತ್ತು ಉಪನ್ಯಾಸಗಳನ್ನು ನೀಡಿದ್ದಾರೆ.
ರಮೇಶರು ತಮ್ಮ ತಂತ್ರಜ್ಞ ವೃತ್ತಿಯಿಂದ ನಿವೃತ್ತರಾಗಿದ್ದರೂ, ತಮ್ಮ ಪ್ರವೃತ್ತಿಯ ಕ್ಷೇತ್ರವಾದ ಬರವಣಿಗೆ, ಸಾಮಾಜಿಕ ಹಾಗೂ ಸಾಂಸ್ಥಿಕ ಚಟುವಟಿಕೆಗಳಲ್ಲಿ ನಿತ್ಯ ಕ್ರಿಯಾಶೀಲರಾಗಿದ್ದು ಅವರಲ್ಲಿರುವ ಚುರುಕುತನ ಯುವಕರನ್ನೂ ನಾಚಿಸುವಂತದ್ದಾಗಿದೆ.  ಬೆಂಗಳೂರಿನ ಉದಯಭಾನು ಉನ್ನತ ಅಧ್ಯಯನ ಕೆಂದ್ರದ ಕಾರ್ಯನಿರ್ವಹಣಾಧಿಕಾರಿಗಳಾಗಿ, ಕರ್ನಾಟಕ ಗಮಕ ಕಲಾ ಪರಿಷತ್ತಿನ ಅಧ್ಯಕ್ಷರಾಗಿ ಇಂದೂ ಅವರು ಅಪಾರವಾದ ಸೇವೆ ಸಲ್ಲಿಸುತ್ತಿದ್ದಾರೆ.  
## ಪ್ರಶಸ್ತಿ ಗೌರವಗಳು
ಬೆ. ಗೋ. ರಮೇಶರನ್ನು ಹಲವಾರು ಪ್ರಶಸ್ತಿ ಗೌರವಗಳು ಅರಸಿ ಬಂದಿವೆ.  ಎಪ್ಪತ್ತೇಳನೆಯ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ಸನ್ಮಾನ, ಸುವರ್ಣ ಸ್ವಾತಂತ್ರ್ಯೋತ್ಸವ ಪ್ರಶಸ್ತಿ, ಡೆಪ್ಯೂಟಿ ಚನ್ನಬಸಪ್ಪ ಪ್ರಶಸ್ತಿ, ಸಪ್ನಾ ರಾಜ್ಯೋತ್ಸವ ಪ್ರಶಸ್ತಿ, ಡಾ. ರಾಜ್ ಕುಮಾರ್ ಸದ್ಭಾವನಾ ಪುರಸ್ಕಾರ, ಕರ್ನಾಟಕ ವಿಭೂಷಣ ಪ್ರಶಸ್ತಿ,  ಸರ್. ಎಂ.ವಿ ಪ್ರಶಸ್ತಿ, ನವರತ್ನ ಪ್ರಶಸ್ತಿ, ರಾಷ್ಟ್ರೀಯ ಪ್ರಕೃತಿ ಚಿಕಿತ್ಸಾ ಗೌರವ ಪ್ರಶಸ್ತಿ, ಗೊರೂರು ಸಾಹಿತ್ಯ ಪ್ರಶಸ್ತಿ, ಕುವೆಂಪು ಕವಿರತ್ನ ಪ್ರಶಸ್ತಿ,  ಚುಟುಕುರತ್ನ ಪ್ರಶಸ್ತಿ, ಜಯಪ್ರಕಾಶ ನಾರಾಯಣ ಗೌರವ ಪ್ರಶಸ್ತಿ ಮುಂತಾದ ಗೌರವಗಳು ಅವರಿಗೆ ಸಂದಿವೆ.

ವರ್ಗ: ಸಾಹಿತಿಗಳು
ವರ್ಗ: ಗಮಕಿಗಳು
ಅಂಡಮಾನ್ ದ್ವೀಪಗಳು

**ಅಂಡಮಾನ್ ದ್ವೀಪಗಳು** ಬಂಗಾಳ ಕೊಲ್ಲಿಯಲ್ಲಿರುವ ಭಾರತದ ಆಧೀನಕ್ಕೆ ಒಳಪಟ್ಟ ದ್ವೀಪ ಸಮೂಹ. ಈ ಸಮೂಹದಲ್ಲಿರುವ ಹೆಚ್ಚಿನ ದ್ವೀಪಗಳು ಅಂಡಮಾನ್ ಮತ್ತು ನಿಕೋಬಾರ್ ದ್ವೀಪ ಸಮೂಹ ಎಂಬ ಹೆಸರಿನಲ್ಲಿ ಕೇಂದ್ರಾಧೀನ ಪ್ರದೇಶವಾಗಿ ಭಾರತಕ್ಕೆ ಸೇರಿದ್ದರೂ ಕೆಲವು ಸಣ್ಣ ದ್ವೀಪಗಳು ಮ್ಯಾನ್ಮಾರ್ ದೇಶಕ್ಕೆ ಸೇರಿವೆ.
## ಇತಿಹಾಸ 
ಪುರಾತತ್ವ ಶಾಸ್ತ್ರದ ಅನುಸಾರ ಅಂಡಮಾನ್ ದ್ವೀಪ ಸಮೂಹಗಳಲ್ಲಿ ಜನವಸತಿ ಸಾವಿರಾರು ವರ್ಷಗಳಿಂದಲೂ ಕಂಡುಬರುತ್ತದೆ.ಮಧ್ಯ ಶಿಲಾಯುಗದಿಂದ ದೇಶೀಯ ಅಂಡಮಾನ್ ಜನಾಂಗ ೧೮ನೆಯ ಶತಮಾನದವರೆಗೆ ಅಲ್ಲಲ್ಲಿ ಚದುರಿದಂತೆ ಬದುಕಿದ್ದರು.ಪ್ರಸಿದ್ಧ ಭೂಗೋಳ ಶಾಸ್ತ್ರಜ್ಞ ಟಾಲೆಮಿ ಈ ದ್ವೀಪ ಸಮೂಹಗಳ ಅರಿತಿದ್ದು ತನ್ನ ಬರಹಗಳಲ್ಲಿ ಬೇರೊಂದು ಹೆಸರಿನಲ್ಲಿ ಉಲ್ಲೇಖಿಸಿದ್ದಾನೆ.೧೦ನೆಯ ಶತಮಾನದ ಪರ್ಷಿಯನ್ ನಾವಿಕ ಬುಜುರ್ಗ್ ಇಬಿನ್ ಶೆಹ್ರಿಯಾರ್ ತನ್ನ ಪ್ರವಾಸ ಕಥನ ಐಜಾಬ್ ಅಲ್ ಹಿಂದ್ (ಭಾರತದ ಅದ್ಭುತಗಳು) ಎಂಬ ಪುಸ್ತ್ರಕದಲ್ಲಿ ಈ ದ್ವೀಪ ಸಮೂಹಗಳಿಗೆ ಅಂಡಮಾನ್ ಎಂದೇ ಉಲ್ಲೇಖಿಸಿ ಇಲ್ಲಿ ನರಭಕ್ಷಕ ಜನಾಂಗದವರು ವಾಸಿಸುತ್ತಿದ್ದಾರೆ ಎಂದು ಬರೆದಿದ್ದಾನೆ.ಕ್ರಿ.ಶ. ೮೦೦ ರಿಂದ ೧೨೦೦ರ ವರೆಗೆ ತಮಿಳು ಚೋಳರು ತಮ್ಮ ಸಾಮ್ರಾಜ್ಯವನ್ನು ಸಮುದ್ರಾಚೆಗೆ ಈಗಿನ ಮಲೇಷ್ಯಾದವರೆಗೆ ವಿಸ್ತರಿಸಿದರು. ರಾಜೇಂದ್ರ ಚೋಳ (೧೦೧೪ ರಿಂದ ೧೦೪೨) ಈ ದ್ವೀಪ ಸಮೂಹಗಳನ್ನು ಸುಮಾತ್ರದ ಶ್ರೀವಿಜಯ ಸಾಮ್ರಾಜ್ಯದ ಮೇಲೆ ದಂಡೆತ್ತಲು ಆಯಕಟ್ಟಿನ ನೌಕಾನೆಲೆಗಳನ್ನಾಗಿ ಮಾಡಿಕೊಂಡಿದ್ದನು.೧೭೯೮ರಲ್ಲಿ ಬ್ರಿಟಿಷರು ಇಲ್ಲಿ ತಮ್ಮ ನೌಕಾ ನೆಲೆ ಮತ್ತು ಕೈದಿಗಳಿಗಾಗಿ ವಸಾಹತನ್ನು ಸ್ಥಾಪಿಸಿದರು.೧೮೫೭ರ ಪ್ರಧಮ ಸ್ವಾತಂತ್ರ್ಯ ಸಂಗ್ರಾಮದಲ್ಲಿ ಸೆರೆಸಿಕ್ಕ ಕೈದಿಗಳನ್ನು ನೆಲೆಗೊಳಿಸಲು ಪೋರ್ಟ್ ಬ್ಲೇರ್‍ ನಲ್ಲಿ ಬ್ರಿಟಿಷರು ದೊಡ್ಡ ಬಂಧೀಖಾನೆಯನ್ನು ನಿರ್ಮಿಸಿದರು.ಎರಡನೆಯ ಮಹಾಯುದ್ಧ ದಲ್ಲಿ ಈ ದ್ವೀಪ ಸಮೂಹಗಳು ಜಪಾನ್ ದೇಶದ ಸೇನೆಯ ವಶವಾಯಿತು. ಇಲ್ಲಿ ನೇತಾಜಿ ಸುಭಾಷ್ ಚಂದ್ರ ಬೋಸ್ ರವರ ನೇತೃತ್ವದಲ್ಲಿ ಸ್ವತಂತ್ರ ಭಾರತದ ಮೊದಲ ಸರಕಾರವನ್ನು ರಚಿಸಲಾಯಿತು.
chola raja mahavera nagaraj baruthane
## ಭೌಗೋಳಿಕ ಲಕ್ಷಣಗಳು 
ಉತ್ತರ ದಕ್ಷಿಣವಾಗಿ ಹಬ್ಬಿದ ೩೦೦ರಿಂದ ೭೦೦ ಮೀಟರ್ ಎತ್ತರದ ಬೆಟ್ಟಗಳು ಮತ್ತು ಅದರಿಂದಾದ ಕಣಿವೆಗಳು ಇಲ್ಲಿಯ ಮೇಲ್ಮೈ ಲಕ್ಷಣ.ಕರಾವಳಿಯಲ್ಲಿ ಅನೇಕ ಕೊಲ್ಲಿಗಳಿವೆ.ನದಿಗಳೆಲ್ಲವೂ ಸಣ್ಣವು.ಸಾಗರಿಕ ಉಷ್ಣವಲಯದ ಹವಾಮಾನ ಇಲ್ಲಿಯದು.ನಿತ್ಯಹರಿದ್ವರ್ಣದ ಕಾಡು ಗಳು, ಮ್ಯಾನ್‍ಗ್ರೋವ್ ಸಸ್ಯಗಳು ಇಲ್ಲಿಯ ಸಸ್ಯ ವೈವಿಧ್ಯಗಳು.ಇಲ್ಲಿ ನಾಟಾ ಮಾಡಬಹುದಾದ ಸುಮಾರು ೨೦೦ಕ್ಕೂ ಹೆಚ್ಚಿನ ಸಸ್ಯ ಪ್ರಭೇದಗಳು ಕಂಡು ಬರುತ್ತವೆ.ವಾಣಿಜ್ಯಿಕ ಬಳಕೆಯಲ್ಲಿರುವ ಪ್ರಭೇದಗಳಲ್ಲಿ ಗರ್ಜನ್, ಪಡೋಕ್ ಮುಖ್ಯವಾದರೆ ಇತರೆ ಮರಗಳಲ್ಲಿ ರುದ್ರಾಕ್ಷ, ಧೂಪ ಮರ ಗಳು ಹೆಚ್ಚಿನ ಸಂಖ್ಯೆಯಲ್ಲಿವೆ.
## ಜನಸಂಖ್ಯೆ 
೨೦೧೧ರ ಜನಗಣತಿಯಂತೆ ಇಲ್ಲಿಯ ಜನಸಂಖ್ಯೆ ೩,೪೩,೧೨೫. ಈ ಜನಸಂಖ್ಯೆಯಲ್ಲಿ ಇಲ್ಲಿಯ ಮೂಲವಾಸಿಗಳಾದ ಅಂಡಮಾನೀ ಅದಿವಾಸಿಗಳ ಸಂಖ್ಯೆ ಅತ್ಯಲ್ಪ..ಇದು ಐದು ಮುಖ್ಯ ಪಂಗಡಗಳಾದ ಗ್ರೇಟ್ ಅಂಡಮಾನೀಸ್, ಜರವಾ,ಜಂಗಿಲ್,ಒಂಗೇಸ್ ಮತ್ತು ಸೆಂಟನಲೀಸ್ ಗಳಲ್ಲಿ ಹರಡಿಕೊಂಡಿದೆ.ಹಲವಾರು ಜನಾಂಗಗಳು ನಶಿಸಿ ಹೋಗಿವೆ.ಇವುಗಳು ಪ್ರಪಂಚದ ಪ್ರಾಚೀನ ಜನಾಂಗಗಳಿಗೆ ಸೇರಿದವರು.
 
**2011 ಸಂವತ್ಸರ ಜನಗಣನೆ ಪ್ರಕಾರ ಜನಸ್ಂಖ್ಯೆ

**2011 ಸಂವತ್ಸರ ಜನಗಣನೆ ಪ್ರಕಾರ ಓದಿದವರ ಜನಸಂಖ್ಯೆ

## ಬಾಹ್ಯ ಸಂಪರ್ಕಗಳು 
* Andaman Islands 
* Andaman Tourism Site 
* Beaches & Historical Monuments in Andaman 
* Official Andaman and Nicobar Tourism Website
* Andaman District  (official site)
* Andaman Islands Tourism 
* Andaman & Nicobar Islands: Tourism Portal
* Andaman & Nicobar Islands: Destination Guide
* Information 
* Andaman & Nicobar Islands: Tourism Guide 
* Andaman Islands-A Travelogue

## ಉಲ್ಲೇಖನಗಳು
ವರ್ಗ:ಭಾರತೀಯ ದ್ವೀಪಗಳು
ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಭೂಗೋಳ
ವರ್ಗ:ಇತಿಹಾಸ
ರಾಷ್ಟ್ರಕವಿ ಗೋವಿಂದ ಪೈ ಸ್ಮಾರಕ ಪ್ರಶಸ್ತಿ

**ರಾಷ್ಟ್ರಕವಿ ಗೋವಿಂದ ಪೈ ಸ್ಮಾರಕ ಪ್ರಶಸ್ತಿ:-**

ಬೆಂಗಳೂರಿನ ಶ್ರೀ ಟಿ. ವಿ. ಮೋಹನದಾಸ ಪೈ ಅವರು ತಮ್ಮ ಮಾತೃಶ್ರೀ ಶ್ರೀಮತಿ ವಿಮಲಾ ವಿ. ಪೈ ಅವರ ಹೆಸರಿನಲ್ಲಿ ಉಡುಪಿಯ ರಾಷ್ಟ್ರಕವಿ ಗೋವಿಂದ ಪೈ ಸಂಶೋಧನ ಕೇಂದ್ರದ ನಿರ್ವಾಹಕತ್ವದಲ್ಲಿ **ರಾಷ್ಟ್ರಕವಿ ಗೋವಿಂದ ಪೈ ಸ್ಮಾರಕ ಪ್ರಶಸ್ತಿ**ಯನ್ನು ವರ್ಷಂಪ್ರತಿ ರಾಷ್ಟ್ರೀಯ ಅಂತಾರಾಷ್ಟ್ರೀಯ ನೆಲೆಯಲ್ಲಿ ವಿದ್ವ ತ್ರ್ಪ ಪಂಚದಲ್ಲಿ ಗಣನೀಯ ಸಾಧನೆಯನ್ನು ಮಾಡಿದ ವಿದ್ವಾಂಸರೊಬ್ಬರಿಗೆ ನೀಡಿ ಅವರನ್ನು ಗೌರವಿಸುವ ಸಲುವಾಗಿ ರೂಪಾಯಿ ಹತ್ತು ಲಕ್ಷದ ದತ್ತಿ ನಿಧಿಯನ್ನು ಸಂಶೋಧನ ಕೇಂದ್ರದಲ್ಲಿ ನ್ಯಾಸವಾಗಿರಿಸಿದ್ದಾರೆ.
 
ಕನ್ನಡ ಸಾಹಿತ್ಯ, ಇತಿಹಾಸ, ಭಾಷಾಶಾಸ್ತ್ರ, ಸಂಶೋಧನೆ ಇತ್ಯಾದಿ ಕ್ಷೇತ್ರಗಳಲ್ಲಿ ಖ್ಯಾತನಾಮರಾದ ತಜ್ಞರಿಗೆ ನೀಡಿವ ಈ ಪ್ರಶಸ್ತಿಯ ಮೊತ್ತವು ರೂಪಾಯಿ ಒಂದು ಲಕ್ಷ.

೨೦೧೩ರ ಪ್ರಥಮ ಪ್ರಶಸ್ತಿಗೆ ಆಯ್ಕೆಯಾದವರು ಧಾರವಾಡದ ಹಿರಿಯ ಖ್ಯಾತ ವಿದ್ವಾಂಸರಾದ ಡಾ. ಶ್ರೀನಿವಾಸ ಹೆಚ್. ರಿತ್ತಿಯವರು. ಪ್ರಶಸ್ತಿ ಪ್ರದಾನ ಸಮಾರಂಭವು ದಿನಾಂಕ ೬ ಸೆಪ್ಟಂಬರ್ ೨೦೧೩ರಂದು ಎಂ.ಜಿ.ಎಂ. ಕಾಲೇಜಿನ ನೂತನ ರವೀಂದ್ರ ಮಂಟಪದಲ್ಲಿ ನಡೆಯುವುದು.

ವರ್ಗ:ಪ್ರಶಸ್ತಿಗಳು
ಅಂಗುಲ್ ಜಿಲ್ಲೆ

**ಅಂಗುಲ್ ಜಿಲ್ಲೆ** ಒಡಿಶಾ ರಾಜ್ಯದ ಒಂದು ಜಿಲ್ಲೆ. ಅಂಗುಲ್ ಪಟ್ಟಣ ಇಲ್ಲಿಯ ಆಡಳಿತ ಕೇಂದ್ರ.
### ಭೌಗೋಳಿಕ
## ಉಲ್ಲೇಖಗಳು
ವರ್ಗ:ಒಡಿಶಾ
ವರ್ಗ:ಭಾರತದ ಜಿಲ್ಲೆಗಳು
ಐರನ್ ಮ್ಯಾನ್

***ಐರನ್ ಮ್ಯಾನ್*** ಅದೇ ಹೆಸರಿನ ಮಾರ್ವಲ್ ಕಾಮಿಕ್ಸ್ ಪಾತ್ರದ ಮೇಲೆ ಆಧಾರಿತವಾದ ೨೦೦೮ರ ಒಂದು ಅಮೇರಿಕಾದ ಸೂಪರ್‌ಹೀರೊ ಚಿತ್ರ. ಅದು ಮಾರ್ವಲ್ ಸಿನಮಾ ಪ್ರಪಂಚ ಮತ್ತು ಐರನ್ ಮ್ಯಾನ್ ಚಲನಚಿತ್ರ ಸರಣಿಯ ಮೊದಲ ಕಂತು. ಜಾನ್ ಫ಼ಾವ್ರೊ ನಿರ್ದೇಶಿತ ಈ ಚಿತ್ರದ ತಾರಾಗಣದಲ್ಲಿ ಟೋನಿ ಸ್ಟಾರ್ಕ್ ಪಾತ್ರದಲ್ಲಿ ರಾಬರ್ಟ್ ಡೌನಿ ಜೂನಿಯರ್ ಇದ್ದಾರೆ, ಒಂದು ಶಕ್ತಿಚಾಲಿತ ಹೊರಕವಚವನ್ನು ನಿರ್ಮಿಸುವ ಮತ್ತು ತಾಂತ್ರಿಕವಾಗಿ ಮುಂದುವರೆದ ಸೂಪರ್‌ಹೀರೊ ಐರನ್ ಮ್ಯಾನ್ ಆಗುವ ಒಬ್ಬ ಉದ್ಯಮಿ ಮತ್ತು ಕುಶಲ ಇಂಜಿನಿಯರ್ ಆಗಿ.

ಉಲ್ಲಾಸ್ ಸ್ಟಾರ್ಕ್ ನ್ನು ಉಗ್ರವಾದಿಗಳು "ಜೆರಿಕೊ" ಮಿಸಲ್ ನ್ನು ತಯಾರಿಸಿ ಕೊಡುವ ಉದ್ದೇಶದಿಂದ ಅಪಹರಣ ಮಾಡಿ, ಒಂದು ಗುಹೆಯಲ್ಲಿ ಇಡುವರು.
ಆದರೆ ಉಲ್ಲಾಸ್ ಸ್ಟಾರ್ಕ್ ಗುಹೆಯಲ್ಲಿ, ತಾನು ತಪ್ಪಿಸಿಕೊಳ್ಳಲು Mark-1ನ್ನು ತಯಾರಿಸಿ ಅಲ್ಲಿಂದ ತಪ್ಪಿಸಿಕೊಳ್ಳುವನು.
ನಂತರ ಅವನು Mark-2, Mark-3 ನ್ನು ತಯಾರಿಸಿ ಪ್ರಪಂಚವನ್ನು ಕಾಪಡುವನು.

***ಐರನ್ ಮ್ಯಾನ್***ನ ಪಾತ್ರವನ್ನು ಬರಹಗಾರ ಹಾಗು ಸಂಪಾದಕನಾದ ಸ್ಟಾನ್ ಲೀರವರು ರಚಿಸಿದ್ದಾರೆ.

ವರ್ಗ:ಚಲನಚಿತ್ರಗಳು